PREDLOG ZAKONA O IZMENAMA I DOPUNAMA ZAKONA O VOJSCI SRBIJE: Predviđeno da pri zapošljavanju u Vojsci prednost imaju članovi porodica njenih pripadnika\nPredlog zakona o izmenama i dopunama Zakona o Vojsci Srbije trebalo bi da omogući da pri zapošljavanju u Vojsci prednost imaju članovi porodica njenih pripadnika, izjavio je ministar odbrane. Dosadašnja zakonska rešenja predviđala su da članovi porodice poginulog profesionalnog vojnika ili vojnog lica koje je premešteno u drugo mesto službovanja imaju prednost pri zapošljavanju pod jednakim uslovima, odnosno ukoliko imaju isti broj bodova kao i drugi kandidati. U novom Predlogu zakona navodi se međutim da će članovi porodica bilo kog profesionalnog vojnika biti dodatno bodovani pri zapošljavanju zbog same činjenice da su rodbinski povezani sa pripadnikom Vojske.\nU Predlogu zakona uvodi se i nova odredba po kojoj je radi prijema civilnih lica na službu u Vojsci Srbije bez javnog konkursa, neophodno dostaviti lične podatke, podatke o obrazovanju i radnom iskustvu ali i podatke da li je kandidat član porodice zaposlenog, penzionisanog, poginulog ili umrlog pripadnika Ministarstva odbrane i Vojske Srbije.\nPo svemu sudeći ti podaci će omogućiti supružnicima i deci vojnih lica povlašćeni položaj pri zapošljavanju.\nTačna formulacija u predloženom zakonu glasi da će oni biti "dodatno vrednovani".\nDa ovakav predlog, ne samo diskriminiše ostale građane koji kroz budžet finansiraju Vojsku, već predstavlja i kršenje Ustava Republike Srbije ("Sl. glasnik RS", br. 98/2006) upozorio je Miloš Janković zamenik Zaštitnika građana.\nJanković je reagujući na izjavu ministra, u poruci na Tviteru podsetio da "Ustav u članu 60 propisuje da su svima, pod jednakim uslovima, dostupna sva radna mesta".\nRodoljuba Šabića, Poverenika za informacije od javnog značaja i zaštitu podataka o ličnosti, najava ovakvih mera je asocirala na uspostavljanje kastinskog društva koje polako nestaje u celom svetu.\nU komentaru na izjavu ministra da bi novi zakon mogao da obezbedi prednost pri zapošljavanju članovima porodica vojnih lica, Šabić je na Tviteru napisao da kastinsko društvo nikako ne predstavlja budućnost Srbije.\nMinistar odbrane je u petak, 4. maja 2018. godine na sednici Narodne skupštine Republike Srbije, na kojoj poslanici razmatraju set vojnih zakona, ocenio da se položaj zaposlenih u Vojsci ne može unaprediti pojedinačnim merama, već da je to moguće ako se usvoji skup mera - odnosno celina.\n"Za to je potrebna celina, a to znači da će ako podržite ove zakone, pripadnik Vojske imati prednost pri zapošljavanju članova njegove porodice u Vojsku, pa je to razlog da dođe, kao i što je razlog da lečenje bude prilagođeno njemu", poručio je ministar poslanicima.\nMinistar je dodao da su novčane nagrade, solidarna pomoć za rođenje deteta, naknade za kadete, pitomce, stambena izgradnja, mehanizmi države da pripadnici vojske budu zadovoljniji zato što su njen deo.\n"Ali vidite, sve je to celina, nije dovoljna jedna stvar, samo sve zajedno rešiće problem položaja vojnika, kao i vojno obrazovanje i rešavaće i vraćanje morala i civilne odbrane u okvir Ministarstva odbrane", rekao je ministar.\nPredlog zakona ušao je u skupštinsku proceduru iako Radna grupa, koja razmatra dokumenta strategije odbrane, još uvek nije završila svoj rad. Mnoge predložene izmene odnose se na povećanje ingerencija ministra odbrane. Tako se Predlogom zakona predviđa između ostalog i to da vojna policija može, za razliku od prethodnog zakona, da bude upotrebljena van Vojske i da o tome odlučuje ministar odbrane.\nIzvor: Vebsajt Insajder, Jelena Janković, 06.05.2018.


Fudbaleri Partizana osvojili Kup Srbije\nFudbaleri Partizana su osvojili po 13-ti put trofej namenjen pobedniku Kupa Srbije pošto su sinoć u Gornjem Milanovcu savladali Javor Matis, rezultatom 2-0. Pred oko 5 000 ljubitelja fudbala strelci za crno-bele su bili Jovanović u 34-om I Vlahović u\nFudbal: Borac sutra dočekuje tim Crvene Zvezde\nU drugom kolu plej-ofa Superlige Srbije, fudbaleri čačanskog Borca sutra dočekuju tim Crvene Zvezde. Utakmica na gradskom stadionu počinje od 17 časova.\nJuče počeo završni košarkaški turnir Prvenstva Srbije za pionire\nPosle sjajne organizacije finalnog turnira Juniorske lige Srbije prošle godine Košarkaški klub Borac je dobio organizaciju završnog turnira Prvenstva Srbije za pionire. Na turniru koji je počeo juče a trajaće do nedelje 17. aprila učestvuje 12 ekipa a sve utakmice\nOdržano međuokružno prvenstvo u košarci za osnovce\nU hali „Mladost“ u Čačku danas je održano međuokružno prvenstvo u košarci za dečake i devojčice osnovnih škola. Nastupilo je osam ekipa, a grad Čačak predstavljale su škole “Milica Pavlović” i “Dr Dragiša Mišović”.\nKošarka: Finalni turnir prvenstva Srbije za pionire u Čačku od 13. do 17. aprila\nKošarkaški klub “Borac” biće domaćin finalnog turnira prvenstva Srbije za pionire koji se održava u Čačku od 13. do 17. aprila. Učestvuje 12 ekipa i to će biti najmasovnije košarkaško takmičenje u Srbiji. Prva dva dana odigraće se po šest\nFudbal: Borac i Zvezda podelili bodove u Čačku\nU derbi susretu 30-og kola fudbalske Superlige Srbije Borac i Crvena Zvezda su juče na Gradskom stadionu u Čačku odigrali nerešeno 1-1. Pred oko 5 000 ljubitelja fudbala domaći su poveli u 32-om minutu pogotkom Lazara Obradovića dok je bod\nNazad 1 … 39 40 41 42 43 Dalje


CENOVNIK | ABC Junior - vrtić i predškolska ustanova\nDete ne želi da jede !?\n12-36 meseci - Dete ima potrebu za socijalnim životom već od prvih koraka. Boravak među vršnjacima, oplemenjuje dečja osećanja, pruža sigurnost, daje detetu priliku da pruža i dobija ljubav i poverenje.\n€ 250Celodnevni boravak\n€ 230Poludnevni boravak\n€ 230Dvoje ili više dece\n3-7 godina - Program se nadograđuje svake radne godine i izgrađen je na nizu specifičnosti proisteklih iz sinteze evropskih programa i iskustva dugogodišnjeg rada ustanove. Kreiran je od svestrano edukovanog pedagoškog tima.\n5 do 7 godina - U okviru obaveznog predškolskog programa, deca prolaze kroz sistematizovan program. Deca koja se naknadno upišu, po potrebi, prolaze i kroz jednomesečni individualni rad sa vaspitačem u cilju usklađivanja sa grupom u kojoj borave.\nAko imate pitanja ili sugestiju, slobodno nas pozovite ili pišite na našu kontakt E-mail adresu…\nSve dodatne informacije: 011 31 69 899\nRadno vreme vrtića jeod ponedeljka do petka od 7:00 h do 17:30 h i prati potrebe roditelja ostavljajući mogućnost korigovanja. Vrtić ne radi samo za vreme zvaničnih državnih praznika u toku godine.\nPročitajte uputstvo za slanje zahteva za subvenciju grada Beograda\nSubvencije Grad Beograd


Auto osiguranje - Evropski parlament oštro kritikovao proizvođače automobila\nEvropski parlament oštro kritikovao proizvođače automobila\nKomisija Evropskog parlamenta je oštro kritikovala evropske zvaničnike i proizvođače automobila zato što nisu osigurali primenu zakona o izduvnim gasovima dizel motora i najavili su bolji nadzor u budućnosti.\nKomisija EP osnovana je krajem 2015. godine nakon skandala sa ugradnjom lažnih softvera za merenje emisije izduvnih gasova njihovih vozila.\nJedan od glavnih zaključaka je da je skandal "Dizelgejt" mogao da bude izbegnut da su članice EU i Evroska komisija jednostavno poštovale evropske zakone, rekao je član komisije Gerber-Jan Gerbrendi.\nOn je ocenio da je jača kontrola u izdavanju dozvola za tipove automobila na evropskom nivou jedini način da se u budućnosti izbegnu slični skandali.\nKomisija EP ranije je optužila Francusku, Italiju i Španiju da pokušavaju da spreče uvođenje oštrijih testova za merenje izduvnih gasova.\nEvroposlanici su ocenili da je "šokantno" da se situacija tako malo promenila kada se radi o nacionalnim vlastima i proizvođačima.\nOdgovorni u Folksvagenu terete se za kršenje propisa o zagađenju životne sredine, kreiranje ilegalog softvera za lažiranje i prikrivanje podataka o emisiji gasova, kao i za uništavanje kompjuterskih fajlova sa dokazima.\nFolksvagen je zbog otkrivenog skandala pristao na poravnanje od 15 milijardi dolara sa američkim vlastima i kupcima automobila.


TOYOTA, MAZDA, SUBARU, SUZUKI I DAIHATSU UDRUŽUJU SNAGE\nVozi rs 29 aprila, 2021 29 априла, 2021\nToyota, Mazda, Subaru, Suzuki i Daihatsu najavili su zajednički projekat na razvoju i standardizaciji komunikacionih sistema vozila sledeće generacije. Trenutno svaki nezavisni proizvođač automobila razvija svoj sistem komunikacije, što je vrlo skupa i dugotrajna operacija.\nPet japanskih proizvođača sada su udružili snage u nameri da komunikacione sisteme svojih vozila standardizuju, kako bi omogućili razmenu informacija između automobila, ali i komunikaciju sa infrastrukturom, kao što su, na primer, pametni semafori ili saobraćajni znaci.\nOvi sistemi se nazivaju CASE (povezivanje, autonomija / automatizacija, deljenje i elektrifikacija), a objedinjavanje koje je predložilo 5 kompanija smanjiće troškove i učiniti CASE razvoj efikasnijim.\nZa početak će svaki proizvođač ugrađivati sopstvene sisteme u osnovnu komunikacionu tehnologiju vozila koju je razvila Toyota, dok će istovremeno zajedno graditi sisteme za sledeću generaciju umreženih vozila sa zajedničkim specifikacijama povezivanja vozila sa mrežom i centrom za komunikaciju sa uređajima u vozilu.\nSuzuki, Subaru, Daihatsu, Toyota i Mazda otvoreni su da razmotre saradnju i sa drugim istomišljenicima u cilju zajedničkog razvoja koji je dogovoren u ovom trenutku, nastavljajući napore na razvoju usluga koje obogaćuju život ljudi i rešavaju socijalne probleme.\nRENAULT PRESTAJE SA RAZVOJEM DIZEL MOTORA


RTB platio za štete na usevima\nRudarsko-topioničarski basen (RTB) Bor isplatio je odštetu domaćinstvima čija su imanja pretrpela štetu tokom nedavnog zagađenja sumpor-dioksidom iz tog preduzeća, izjavio je danas predsednik opštinske komisije za procenu štete u poljoprivredi Branislav Jovanović.\nPredsednik komisije je za agenciju Beta rekao da je štetu na voćnjacima i baštama prijavilo više od 200 domaćinstava.\nPrema podacima koje je objavio RTB Bor, meštanima sela Krivelj i naselja Brezonik je isplaćena odšteta, u zavisnosti od stepena oštećenja, od 1.000 do 150.000 dinara.\nZbog kvara na dve merne stanice koje kontrolišu stepen aerozagađenja, a na osnovu koga se koriguje proizvodnja bakra u RTB-u Bor, krajem jula sumpor-dioksid iz borske topionice je oštetio voćnjake i bašte u selu Krivelj i naselju Brezonik.\nRTB Bor je pre pet godina zbog sličnog ekološkog incidenta isplatio odštetu od oko dva miliona dinara.\nSertić: Pripreme za izvoz u Rusiju\nPredsednik Privredne komore Srbije Željko Sertić pozvao je danas srpske privrednike da pokažu odgovornost, poštuju dobre poslovne običaje u saradnji sa ruskim partnerima, primenjuju visoke standarde kvaliteta i da se pridržavaju procedura za izvoz na rusko tržište.\nRadosavljević:Nova vlada o sudbini Nove Agrobanke\nPrestanak rada Agrobanke nije uticao na stabilnost finansijskog sektora u Srbiji, a o daljoj sudbini Nove Agrobanke odlučivaće nova vlada Srbije, izjavio je danas državni sekretar u Ministarstvu finansija Srbije Goran Radosavljević.\nDušan Perović- EY Preduzetnik godine u Srbiji za 2015. godinu\nDušan Perović, vlasnik kompanije Termovent - Komerc d.o.o.dobitnik je prestižnog priznanja EY Preduzetnik godine.\nRačun Skupštine Srbije bio BLOKIRAN 13 DANA zbog 325 evra, a iza svega stoji NEVEROVATNA PRIČA\nLabus predlaže da Srbija uvede evro\nUvođenje evra kao valute u Srbiji bi bio put za izlazak iz ekonomskog "ćorsokaka", ocenio je ekonomista Miroljub Labus.


Pomoć od Alžira - pola miliona dolara - Ozonpress :: internet portal\nTag: alžir, pomoć, vlada\nVlada Demokratske Narodne Republike Alžira donira 500.000 dolara pomoći Republici Srbiji za obnovu poplavljenih područja\nVlade Alžira i Srbije potpisale su Memorandum o razumevanju kojim Vlada Alžira donira 500.000 dolara za realizaciju projekata obnove i saniranja posledica poplava u oblasti vodoprivrede.\nOva bespovratna sredstva biće upotrebljena za obnovu oštećene i uništene infrastrukture za zaštitu od poplava u nadležnosti javnog vodoprivrednog preduzeća „Srbijavode“ i to na lokacijama u Valjevu, Negotinu, Zaječaru i Ćupriji. Radovi će se izvoditi na obnovi i sanaciji nasipa, korita i obala:\n1. Valjevo – reke Pocibrava i Kolubara – Hitna sanacija na popravci brzotoka i objekata regulisanog korita nizvodno od brane Pocibrava, kao i obezbeđivanje stabilnosti rečnih obala na nizvodnom delu protoka kroz Valjevo.\n2. Negotin – Jasenička reka – Hitna sanacija regulisanog korita i dovođenje u prvobitno stanje\n3. Zaječar – reka Crni Timok – Hitna sanacija oštećenja na regulisanom koritu i nasipu uz Crni Timok u Zaječaru\n4. Ćuprija – reka Ravanica – Sanacija i zatvaranje proboja nasipa na dužini od 1600 metara. Obezbeđenje propusne moći regulisanog dela korita.\n“Obnova u sektoru vodoprivrede za nas u ovom trenutku predstavlja prioritet bez premca. Vlada Srbije je, kroz program isplate materijalne pomoći građanima, do danas uložila preko 3,84 milijarde dinara u obnovu oštećenih objekata za 16.112 porodica. Ova pomoć Alžira, kao i pomoć drugih donatora koji su uložili ili će uložiti svoja sredstva u oporavak infrastrukture za zaštitu od poplava, doprineće bitnom unapređenju lične sigurnosti, kao i sigurnosti imovine građana širom Srbije”, izjavio je ovim povodom Marko Blagojević, direktor Kancelarije za pomoć i obnovu poplavljenih područja.\nMemorandum o razumevanju potpisali su ambasador Demokratske Narodne Republike Alžira, Njegova Ekselencija gospodin Abdelkader Mesdua, i ispred Vlade Srbije direktor Kancelarije za pomoć i obnovu poplavljenih područja gospodin Marko Blagojević.\nKancelarija za pomoć i obnovu poplavljenih područja se zahvaljuje Vladi DNR Alžira na spremnosti da pomogne obnovu naše zemlje nakon poplava, kao i na razumevanju i spremnosti da izađu u susret našim prioritetima u obnovi.


Svinje – hrana i mineralno vitaminski dodaci ishrani u svinjarstvu\nSvinjarstvo predstavlja najdominantniji oblik stocarske proizvodnje u Srbiji. Od svih proizvoda za ishranu ljudi, svinjsko mesto, po potrošnji, zauzima prvo mesto. Po uslovima za proizvodnju svinjskog mesa, i u narednom periodu, svinjsko meso ce predstavljati robu velikog znacaja kako na domacem tržištu tako i na inostranom.\nSvedoci smo svakodnevnih promena na tržistu, koje su najcešce posledica promene svesti potrošaca, koje za posledicu imaju težnju ka kvalitetnijim proizvodima, a ujedno i zdravstveno bezbednim.\nStim u vezi, mi proizvodacima svinja, nudimo jedan kocept, koji kao rezultat ima odlicne proizvodne rezultate i rentabilnu proizvodnju, odlican kvalitet dobijenh proizvoda, a sve to bez primene bilo kakvih supstanci koje mogu negativno uticati na zdravlje potrošaca.\nMineralno vitaminski dodaci koje smo nudimo proizvodacima, u svim fazama proizvodnog ciklusa, u potpunosti zadovoljavaju potrebe životinja, a dodate kolicine su u skladu sa najnovijm preporukama za ishranu svinja.


Blokada pregovora Moldavije i Pridnjestrovlja\nGrb Pridnjestrovske oblasti\nKada je Ukrajina ove godine preuzela predsedavanje OEBS-om, obećala je da će period koji predstoji iskoristiti za rešavanje jednog od najsloženijih problema u regionu – pitanja Pridnjestrovske separatistički nastrojene oblasti u Moldaviji. Ali pre nekoliko dana, tokom pregovora koji su organizovani u Odesi, dve strane su dodatno udaljile, do tačke sa koje je teško sagledati kako bi pregovori mogli biti obnovljeni i uspešno privedeni kraju.\nGrupa nazvana “5+2”, u kojoj su prestavnici Rusije, Ukrajine, Sjedinjenih Država, Evropske unije i OESC-a, kao i predstavnici Moldavije i Pridnjestrovlja, pokazali su se nesposobnim čak i za utvrđivanje dnevnog reda za razgovore o 21 godinu dugom zamrznutom konfliktu.\nSve je zapelo nakon što je pridnjestrovske, proruski orjentisani lider, Jevgenij Ševćuk, izneo predlog da se regionalni administrativni centar,odnosno telo Vrhonvi savet, iz grada Tiraspol izmesti u drugi po veličini, Bender.\nTaj predlog nije slučajn, već jasno simboličan. To je mesto jednog od najkrvavijih sukoba koji se odigrao 1990. godine, a u ratu koji je okončan proglašenjem nezavisnosti Pridnjestrovlja od Republike Moldavije.\nBender se, takođe, nalazi unutar bezbednosne zone, uspostavljene posle rata, u koju su uključene pridnjestrovske i moldavseke teritorije na obe strane reke Dnjesetar, koja ih razdvaja. Uslovi iz dogovora o prekidu vatre postignutog 1992. godine zabranjuje obema stranama poteze koji bi narušili stabilnost.\nŠevćuk tvrdi da se njegovim neočekivanim predlogom pokušavaju da spreče “agresivni potezi” administracije Kišnjeva, glavnog grada Moldavije, koju optužuje da je u Benderu uspostavila policijski štab i nekoliko institucija od kraja rata.\nMoldavska strana je odgovorila besno, sa optužbama da Pridnjestrovlje, preduzima korake usmerene ka izmeni stanja na terenu, a što je direktno suprotno mirovnom dogovoru.\nDa stvar bude složenija, sve se događa u trenutku duboke krize u kojoj se našla Moldavija, pošto je ove godine, kolaps doživela i njena proevropski orijentisana vlada.\nPolitički analitičar iz Kišnjeva Oazu Nantoi, uočava dva moguća objašnjenja iznenadnog poteza:\n“Najpre je moguće da je inicijativa uspostavljena u samom Tiraspolu. Moguće je, međutim, i da Moskva nije zadovoljna eventualnim partnerstvom između Moldavije i Evropske unije, uprkos aktuelnim nestabilnostima u Kišnjevu, pa pokušavaju da izazovu nove nestabilnosti. Oni čine provokaciju, kakva je ova vezana za Bender”, ocenjuje Nantoi.\nPosmatrači, na drugoj strani, se slažu da je preduzeti potez vise učinjen zarad postizanja međunarodnog efekta. Tako Andrej Safanov iz Tiraspola podseća da je Ševćenko, koji je na vlasti od 2011. godine, pokušavao da izoluje Vrhovni savet u kome dominiraju opozicioni uticaji:\n“Zaključak je jednostavn: On kaže, ‘Mada ste vi izabrani, vaša stvarna snaga je ravna nuli i ja vas mogu odvesti kada hoću i gde hoću’. Druga, naravno, cilj je da se poremeti rad Vrhovnog sveta i tako to telo izvede iz političke arene”, navodi Safanov.\nVrhovni savet ima pravo zakonodavne inicijative, pa su odatle odgovorili predlogom rezolucije po kojoj bi trandnjestarski parlament trebalo da defakto ostane na teritorije prestonice Tiraspol.\nNa još jedan mogući faktor poslednje krize ukazuje sradnik Instituta za evro-atlansku kooperaciju iz Kijeva Oleksandr Suško. Iz ambicije da održi dominantan uticaj u regionu, veruje on, ne bi trebalo isključiti ni mogućnost da Moskva pokušava da podrije autoritet koji u periodu svog predsedavanja OESC-om pokušava da izgradi Ukrajina:\n“Nije tajna, da od početka ove godine ruska strana, sa liderima u Tiraspolu, čini korake sa ciljem da oni zauzmu oštriji stav. Jedan od indirektnih ciljeva bi bilo da se izvrši pitisak na ukrajinsko predsedvanje kako bi svaki napredak na ovom polju bio onemogućen”, smatra Suško.\nNiko u grupi “5+2”, za sada, ne nudi izlaz iz situacije u kojoj su se pregovarači našli, dok analitičari upozoravaju da je rizik prevelik. Odnosi se na mogućnost obnavljanja jednog od njdubljih konflikata koji su svojevremeno buknuli na tlu bivšeg Sovjetskog Saveza.


NSinfo: Šćepanović: Čija je ovo ekipa? Moja...\nBurna konferencija za novinare u ponedeljak na "Karađorđu" imala je odjeke i u punom amfiteatru novosadskog Spensa\ngde je Skupština FK Vojvodina odlučivala koji od dva predložena Statuta će biti usvojen.\nPredlog Upravnog odbora, na čelu sa predsednikom Vojislavom Gajićem nije prošao, ali jeste onaj koji su predložili skupštinari i koji je usvojen većinom glasova.\nVojvodina je tako dobila novi Statut, odnosno njegove izmene i dopune, ali će u narednim danima verovatno dobiti novog predsednika i nove članove Upravnog odbora, pošto su Vojislav Gajić i Dragoljub Zbiljić još u ponedeljak poručili da odlaze ukoliko njihov predlog ne prođe - što je predsednik "poslovnog tima" na kraju i potvrdio, dok je Vojislav Gajić ostao zagonetan.\nPredsednik Skupštine Milan Davidov je nakon usvajanja Statuta ponudio svim prisutnima da se jave za reč, a tu priliku je iskoristio bivši prvi čovek "stare dame" Zoran Šćepanović.\nOn se pre svega osvrnuo na komentare sa jučerašnje konferencije, na kojoj su Gajić i Zbiljić izneli zabrinjavajuće podatke o dugu kluba, platama igrača i procentima "treće strane" u njihovim ugovorima.\nTom prilikom je Gajić poručio i: "Čiji je ovo tim?!"\nOvako je odgovorio njegov prethodnik Zoran Šćepanović.\n"Čija je ovo ekipa? Moja!", rekao je i nastavio:\n"Ovo je ekipa Uprave koja je na radila na čelu sa mnom i ponosno kažem - to je moj tim! Istina, procenti su davani. Mi nismo imali novac da platimo igrače i tako smo delili odgovornost, nismo klub koji može tek tako da investira i odlučili smo da je to bio najbolji potez. Ne može da se govori o platama i ugovorima - to je poslovna tajna", kazao je Zoran Šćepanović pred okupljenim članovima Uprave, Skupštine, navijačima na balkonu, predstavnicima medija, ali i kompletnim igračkim kadrom i stručnim štabom koji je prisustvovao ovom događaju - uprkos tome što u sredu od 18 časova igra utakmicu poslednjeg kola jesenjeg dela sezone protiv Čukaričkog.\nŠćepanović je dodao da je istina da je dug Vojvodine preko 5,5 miliona evra, ali je takođe kazao da je zanemareno da je pre dve godine on bio čak devet miliona i da je nakon toga smanjen.\n"Bilo je grešaka, ne kažem da nije, ali moram dodati da me je povredilo ono juče".\nIstakao je da je pre tri meseca pozivao na jedinstvo i da je "već dovoljno onih koji ne vole Vojvodinu".\nDodao je i da ne može da veruje da je toliko teško da se dogovore svi "oko par slova koja prave razliku".\n"Nadam se i da će posle svega, oni koji imaju razlike naći zajednički jezik", zaključio je on.\nizvor: mondo.rs, agencije, foto: FB/fkvojvodina.com/printscreen\n... fk vojvodina, Novi Sad, video, vojvodina


Insajder: Zašto Vlada Srbije finansijski pomaže Beogradu? - Biznis i Finansije\nHome\tVestiEkonomija\tInsajder: Zašto Vlada Srbije finansijski pomaže Beogradu?\nInsajder: Zašto Vlada Srbije finansijski pomaže Beogradu?\nby bifadmin 5. novembra 2018.\nVlada Srbije nastavila je i tokom ove godine da, pre svega netransparentno i bez jasnih kriterijuma, iz budžetskih rezervi dotira lokalne samouprave, a samo Gradu Beogradu je po tom osnovu uplaćeno blizu četiri miliona evra iako njegove vlasti tvrde da je „kasa puna“, a budžet „nikad stabilniji“, piše Insajder.\nSredstva iz budžetske rezerve se već godinama preusmeravaju za različite namene lokalnim samoupravama uprkos činjenici da svi gradovi i opštine već dobijaju sredstva koja su im opredeljena godišnjim budžetom.\n“Nikada građanima nije objašnjeno ni po kojim kriterijuma, niti za koje namene se ovaj novac iz centralnog budžeta stavlja na raspolaganje lokalnim samoupravama. Najčešće obrazloženje u odlukama Vlade je održavanje tekuće budžetske likvidnosti ili smanjenjenje budžeta”, ukazao je Insajder.\n“Grad Beograd je jedan od onih gradova koji se bar nekoliko puta godišnje nađe na spisku onih koji dobijaju vanredno novac iz budžetskih rezervi. Samo u ovoj godini na tom spisku se našao čak tri puta. Uključujući poslednji transfer od 150.000 evra, Beograd je od početka godine iz budžetskih rezervi dobio dobio najmanje 3,9 miliona evra”, naveo je Insajder.\nKonkurs za preduzetnice ”Ja sam ODVAŽNA!”\nKakve su perspektive stranih ulaganja u namensku industriju Srbije: Ide maca oko tebe…


Zdravlje na radu - Primena dezinfekcionih sredstava - Prednost – rizici30 septembar 2020. Online savetovanje | IEP\nInstitut za ekonomiju i pravo organizuje savetovanje posvećeno zdravlju na radu i bezbednoj primeni sredstava za dezinfekciju. U vremenima kada su zdravstveni rizici povećani, pitanje dezinfekcije postaje još važnije, a pravilan odnos prema merama predostrožnosti vitalan. Jedino pravilna primena sredstava može biti efikasna u borbi protiv infekcija.\nSavetovanje je namenjeno odgovornim licima u preduzećima i ustanovama.\nČetvrtak, 30. septembar 2020.\n09:30 – 10:00 Registracija učesnika, podela materijala\nProf. dr Anđelka Lazarević\nI Narodni proizvodi za sprečavanje infekcija\nProf. dr Suzana Miljković\nII Dezinfekciona i antiseptička sredstva u svakodnevnoj upotrebi – prednosti i rizici\n11:45 – 12:15: Pauza\nIII Primena dezinfekcionih sredstava – praktična iskustva


Biciklisti protiv beležavanje novih parkinga pored parka Ušće – Balkanekspresrb.rs\nBiciklisti protiv beležavanje novih parkinga pored parka Ušće\n28/09/2017 Off By\nU subotu, 30.septembra biciklisti će se 78.put okupiti na Trgu Republike, na tradicionalnoj biciklističkoj vožnji pod nazivom Kritična masa. Okupljanje počinje u 16,30, a vožnja u 17 časova.\nPovod je obeležavanje novih parkinga za automobile pored parka Ušće.\nNaime, u novembru prošle godine gost Arhitektonskog fakulteta u Beogradu bio je čuveni danski arhitekta Jan Gel .\nNakon toga , gradonačelnik Siniša Mali uposlio je gosta da predloži rešenje za beogradski park Ušće. Ovih dana imamo priliku da vidimo i predloženo rešenje danskog arhitekte.\nOno što je gradonačelnik Siniša Mali rekao na konferenciji za medije posvećenoj Gelovoj poseti je da se u okviru parka Ušće neće se širiti parking kapaciteti, već će ljudi biti stimulisani da dolaze peške i biciklom. I gospodin Gel je napravio takvo rešenje, imajući pešake i bicikliste u prvom planu.\nNajnoviji potezi gradske uprave demantuju gospodina Malog, koji očigledno Ušće želi da pretvori u luna park gde se inkasira novac, maskirajući to nekakvim kulturnim i naučnim sadržajima i imenom čuvenog arhitekte kojim će se braniti od kritika.\nZato je u ulici pored Brankovog mosta dodato ni manje ni više nego stotinak parking mesta i park Ušće je bukvalno okružen parkingom!\nOno što je još veći problem za bicikliste a generalno i za građane je ideja povećavanja parking kapaciteta koji opet generišu dodatni saobraćaj, i to oko parka, koji treba da bude oaza tišine i čistog vazduha, mesto gde građani mogu da pobegnu od opšteg meteža i gradske vreve.\nDodatno, ove parkinge koriste i građani koji do Brankovog mosta dolaze kolima, a posle do svojih radnih mesta javnim prevozom ili peške. Ovakav koncept (tzv. Park and Ride) se u svetu praktikuje tako što se garaže grade po obodu centralne gradske zone, a ne u samoj centralnoj zoni jer onda koncept gubi smisao jer se generiše saobraćaj po već zagušenim saobraćajnicama.\nObzirom da su delovi Novog Beograda bliži centru i mostovima već odavno formirani kao nova poslovna zona, ovakvo postupanje Gradske uprave je potpuno kontraproduktivno i suprotno urbanističkim principima, jer grad ne treba da preuzima trošak parkiranja koji bi trebao da snosi privatni sektor i građevinski investitori.\nOvaj trošak pogotovu ne sme biti na račun parkova, javnih zelenih površina i opšteg interesa većine građana Beograda.♦\nTagsBiciklisti Jan Gel . Siniša Mali\nHaradinaj u Albaniji: Neobjašnjivo je zašto Srbija blokira članstvo Kosova u Unesko\nNe da(vi)mo Beograd podržava štrajkove i druge akcije pod geslom “Odbranimo javno dobro”


Goran Radonjić iz Praga: Kraljice sa dva poraza - KOS magazin\nGoran Radonjić iz Praga: Kraljice sa dva poraza\nZa sve one koji su pomislili da će Evropsko prvenstvo da ostane bez KOŠ MAGAZINA na lic mjesta – grdno su se prevarili. Kao i skoro pa svuda gdje se igra kosarka tu je i nas i vaš popularni i veoma čitani Koš magazin.\nEto i ovdje u Pragu su najbolje košarkašice Evrope započele svoje takmičenje za nove evropske medalje. Siguran sam da i djeca iz obdaništa znaju da su srpske košarkašice postigle najveći uspjeh na prošlom prvenstvu u Mađarskoj kada su postale kraljice i šampionke Evrope. Za njih je Prag trebao da bude novi izazov i radost za miljenice ogromnog broj pristalica košarkaškog sporta. Naš prijatelj Boža Manojlović je odlično najavio ovo Prvenstvo Evrope, a s moje strane dodatne slike iz Praga neka vam učine ove vruće ljetne košarkaške dane prijatnijim.\nReprezentacija Srbije je došla da odbrani titulu prvaka, a kažu puno je lakše osvojiti nego odbraniti nešto. Ekipa je poprilično izmijenjena, a nedostaju značajane poluge sa prethodnih takmičenja, prije svega naturalizovana Pejdž i Milica Dabović. Povrede nisu mimoišle reprezentaciju Srbije u pripremnom periodu, pa je jedna od najboljih evropskih košarkašica Sonja Petrović nedovoljno zaliječena došla na ovo prvenstvo. Ana Dabović nije napravila pripreme poput onih prethodnih kada su osvajani zlato na posljednjem Evropsklom prvenstvu ili bronza u Riju na Olimpijskim igrama. Ekipa je u Prag došla podmlađena, a oči kritičara su posebno uprte u novog selektora Stevana Karadćica.\nU prva dva kola srpske košarkašice su odigrale protiv Grčke i Francuske, i evo nekoliko karakteristika tih susreta. Grčka je došla sa velikom ambicijom da favoritima u grupi – zlatnoj Srbiji i srebrnoj Francuskoj, pomuti račune. Grčke reprezentativke su osjetile slabost u redovima renomiranog protivnika i odmah su započele sa ubojitim napadima. Već u prvoj četvrtini imale su prednost od 8 poena (11 – 19). Iskusne Evanthia Maltsi (16 poena, 9 skokova, 5 dodavanja, 2 ukradene lopte), Styliany Kaltsidou (15 poena, 6 skokova, 4 dodavanja) i posebno visoka Artemis Spanou (18 poena, sa samo 1 promašenom loptom od 10 pokušaja) su se pobrinule za prvo iznenađenje u Pragu.\nU ekipi Srbije osjetila se nesigurnost jer je procenat ukupno šutiranih lopti bio veoma nizak – 34%, dok je Grčka bila daleko sigurnija – 51%. Jelena Milovanović (17), Nevena Jovanović (12) i Ana Dabović (14) su postigle ukupno 43 poena, od 60 koliko ih je postigla reprezentacija Srbije i poraz je bio neminovan (60 – 69).\nDrugog dana prvakinje Evrope su igrale protiv tima koji je osjetio gorčinuporaza u dva posljednja odlučujuća susreta – Francuske. U Budimpešti je Srbija pobjedila u finalu, a onda u Riju ponovo nije bilo milosti za trikolorke, i kraljice su osvojile bronzanu medalju vrijednu kao zlato. Francuskinje su željele revanš i ušle u igru poprilično nerevozno, ali veoma motivisano da prekinu crnu seriju. Srbija je zahvaljujući Sonji Petrović (veliko bravo za želju da pomogne svojoj reprezentaciji makar još nije u potpunosti spremna za igru) koja je bila najbolji igrač u svojoj ekipi (18 poena sa odličnim šutom i pogođenih 6 lopti iz 10 pokušaja, od čega i 4 trojke, a uz to je imala i 7 skokova). Jelena Milovanović je takođe postigla 18 poena, ali je šutirala nedovoljno efikasno. Od 22 lopte Jelena je pogodila samo 5, a trojke je šutirala 13 – 2, što je bilo daleko od njenog uobičajenog učinka. Sara Krnjić je postigla 9 poena i imala 7 skokova, dok je Tamara Radočaj postigla 2 poena i imala najviše dodavanja u svojoj ekipi (4).\nVeliki napor srpskih košarkašica je donio dobru igru u prvom poluvremenu, pa su vodile čak preko 17 minuta (u jednom trenutku je bilo i 8 poena razlike). Na poluvrijeme su otišli sa minimalnom razlikom u korist Srbije, ali Francuskinje (sa daleko većim brojem kvalitetnih igračica) nisu gubile koncentraciju. U nastavku, u trećoj četvrtini su ostvarile velikih 8 poena prednosti, a onda i uvećale tu prednost do kraja utakmice (Srbija 57 – Francuska 73).\nUtakmica je odlučena daleko većim brojem skokova (Francuska 50, od čega čak 18 ofanzivnih – Srbija 33). Četiri igračice Francuske su u različitim periodima utakmice domnirale. Najprije je Marine Johannes (13 poena od čega 3 trojke) potvrdila svoj raskošni talenat, Endene Miyem je bila najefikasnija (17 poena uz odličan šut od 11 – 7 i 8 skokova), Hhaydia Minte (4 poena i 10 skokova od čega 6 ofanzivnih) i najbolji igrač francuske reprezentacije Celine Dumerec (17 poena, čak 8 skokova sa svojih 169 cm i 5 dodavanja). Ona je u toku prve 3 četvrtine postigla samo 2 poena, a onda je u posljednjoj iskazala svoju veliku želju da iz ovog susreta izađe kao pobjednica. U svojoj 257. utakmici za reprezentaciju Francuske u posljednjih 10 minuta igre postigla je 15 poena i raspršila ambicije protivnika.\nNakon dva poraza košarkašice evropskog prvaka se nalaze u teškoj situaciji. Za opstanak na Prvenstvu Evrope moraće da pobjede ekipu Slovenije, što neće da bude lagano s obzirom na činjenicu da je Sonja Petrović igrala protiv Francuske sa veoma mnogo bola. Ana Dabović je na terenu bila samo prvi minut i nakon toga nije više mogla da pomogne svojim drugaricama. S druge strane, košarkašice Slovenije su u svom prvom učešću na Evropskom prvenstvu u istoriji slovenačke košarke pokazale veliku borbenost i puno igračkih kvaliteta. Grčka je vodila 39 minuta, ali nije slavila pobjedu jer su “zelene” odigrale najbolje u posljednjoj minuti i ostvarile prvu zvaničnu pobjedu na evropskom prvenstvu. Kako treba imati u vidu da su Slovenke ispustile priliku da savladaju vice-prvakinje Evrope Francusku (68 – 70), to Srbija mora da uđe u igru veoma motivisano i koncentrisano za tešku borbu za svaku loptu.\nCrnogorke su podmladile ekipu, a u svojim redovima imaju veoma dobrog skakača, 196 cm visoku Angelica Robinson (koja je posljednju godinu igrala u Turskoj). Novi trener Roberto Iniguez (Španija) je pokušao da ukomponuje ekipu na pravi način, ali ih je prvi poraz protiv Belgije (64 -66) zaustavio. Utakmica protiv Latvije je bila veoma čudna i donijela je poraz koji zabrinjava (reultat: 55 – 76, poraz Crnogorki nakon što su vodile čak i sa 15 poena razlike).\nPrva dva kola Evropskog prvenstva su donijela i velika iznenađenja. Najneprijatnije je što je organizator Češka izgubio dvije utakmice (protiv ne baš silnih Mađarica i Ukrajinki). Kako treću utakmicu Češka igra protiv jednog od najvećih favorita prvenstva Španije, to je za očekivati da će završnica u O2 Areni da ostane bez domaćih košarkašica, a to znači i bez velikog interesovanja publike.\nTurska je sa dvije pobjede nagovjestila da će da bude među favoritima ovog prvenstva, ali odličnu ekipu Belgije niko nije vidio kao potencijalnog kandidata u borbi za medalju. Utakmice nisu velikog košarkaškog kvaliteta, ali je borbenost izuzetna. Tako je Belgija vodila protiv Rusije 19 poena razlike, ali je “zbornaja” stigla da izjednači, i onda u produžetku i da prokocka šansu za pobjedu.\nDa podsjetimo da će prvoplasirane ekipe iz četiri grupe da obezbijede plasman u četvrtfinale, dok će drugoplasirani i trećeplasirani timovi da odigraju dodatnu utakmicu kako bi se odlučilo koji tim će da bude protivnik prvoplasiranim iz grupe. Zasigurno je da će utakmice trećeg kola koje se igra u ponedeljak da donesu nova uzbuđenja, jer će na programu da budu susreti timova koji se bore za prvo mjesto u grupama, ali je za očekivati da će mečevi u kojima će poraženi da spakuju kofere i odu na put povratka, takođe da budu uzbudljivi.\nprvenstvo evrope kosarkasice


Novi Hyndai Santa Fe biće predstavljen sljedećeg mjeseca - Biznis Info\nYou are at:Home»Auto»Novi Hyndai Santa Fe biće predstavljen sljedećeg mjeseca\nNovi Hyndai Santa Fe biće predstavljen sljedećeg mjeseca\nKompanija Hyundai je najavila da će novu generaciju modela Santa Fe predstaviti na Sajmu automobila u Ženevi. Međutim, nećemo morati toliko da čekamo da bi smo vidjeli kroz kakve je modifikacije prošao ovaj model.\nNaime, korejski proizvođač automobila planira da novu generaciju ovog krosovera predstavi tokom februara. A u skladu sa tim, kompanija je pustila i teaser fotografiju.\nModel Santa Fe je svoju premijeru imao 2001. godine. Druga generacija je predstavljena 2007., a nakon nje, 2013. godine je predstavljena i treća generacija ovog modela. Sada, skoro pet godina kasnije, i nakon što su predstavljeni manji modeli Tuscon i Kona, na red je došlo i predstavljanje nove generacije Santa Fe.\nProizvođač za sada nije otkrio puno o ovom modelu, osim činjenice da će posjedovati najsavremenije bezbjednosne sisteme kao što su automatsko kočenje u hitnim slučajevima, nadgledanje mrtvih uglova, upozorenje na čeoni sudar i slično.\nNa osnovu tizer fotografije možemo zaključiti da će nova generacija modela Santa Fe dijeliti linije dizajna sa drugim modelima ovog proizvođača, poput Kona, Sonata i Veloster, koji je predstavljen prije samo nekoliko dana. Na osnovu međuosovinskog rastojanja možemo zaključiti da je na slici model sa tri reda sjedišta, a ne model sa pet sjedišta, Santa Fe Sport. (vrelegume.rs)\nSarajevski kiseljak ima novog direktora


Predsednik Lansa nezadovoljan Srbima - Sportal\nBlic online - Vest objavljena: 01:07 - 01.12.2015\nMartel je na zvaničnom veb sjatu kluba sumirao 2009. godinu, a što se tiče srpskih internacionalaca situacija i nije bog zna šta. Kovačević je stigao u Lans 2006. godine i do sada odigrao 100 utakmica za klub sa severa, dok je Milovanović stigao dve godine kasnije, odigravši do sada 30 mečeva uz osam datih golova. Kovačević se u tekućoj sezoni pominjao kao novo pojačanje Zenita, a Martel je izrazio nadu da će ipak ostati uz samo jedan uslov.\n"Nadam se da će biti tu i posle januara, ali bi morao da nam pokaže bolju stranu svog talenta. Razočaran sam nekim njegovim mečevima iako i dalje smatram da je u pitanju sjajan momak koji konstantno ulaže u sebe. U svakom slučaju, kada se Samba Sov vrati sa Afričkog kupa, mesto u timu biće vrlo skupo", rekao je prvi čovek Lansa, dok su francuski mediji preneli da neće biti iznenađenje ukoliko klub proda Kovačevića ne bi li popunio kasu.\nMediji su pre izvesnog vremena preneli da Lans za Kovačevića neće tražiti manje od pet miliona evra.\nŠto se tiče Milovanovića, na njega trener Gi Valem više ne računa pa se posle neuspelog pokušaja da nađe angažman u Grčkoj traži novo rešenje. Martel je rekao da mu je žao što se Milovanović nije bolje snašao.\n"Očekivali smo da će se Milovanović ranije uklopiti, utoliko pre što je taj momak nosio kapitensku traku kluba kakva je Crvena zvezda. Moram da priznam da smo razočarani Milovanovićem koji, na nesreću, više pokazuje na treninzima nego na utakmicama. Ipak, sve je to sastavni deo ove priče", rekao je Martel.\nJedan od razloga slabe adaptacije Milovanovića delimično leži u činjenici da slabo govori jezik na šta se na zvaničnom sajtu kluba osvrnuo defanzivac Marko Ramos.\nPortugalski štoper je odgovarajući na niz pitanja konstatovao da je Milovanović najstidljiviji član tima i da je jezička barijera bila veliki problem za srpskog internacionalca u prethodnih godinu i po dana.\nNenad Kovačevič Dejan Milovanović Lans Fudbal


Beta 25. maja 2022. 12:20\nUdruženje novinara Srbije (UNS), Koalicija za slobodu medija i Asocijacija nezavisnih elektronskih medija (ANEM) ocenili su danas da je Ministarstvo kulture i informisanja, na čelu sa ministarkom Majom Gojković, zloupotrebilo instituciju nezavisnog medijskog stručnjaka i u komisije koje odlučuju o projektnom sufinansiranju imenovalo stručnjake iz medijskih udruženja „koja ne postoje“.\nUdruženja navode da je ministarstvo donelo odluku da u komisijama koje odlučuju o budžetskom novcu za republičke medijske konkurse, većinu čine pripadnici medijskih udruženja čija je jedina svrha „raspodela novca medijima bliskim vlastima u lokalnim sredinama“.\nUNS, Koalicija i ANEM u julu 2021. skrenuli su pažnju javnosti da je Ministarstvo na čelu sa Majom Gojković u Radnu grupu za izradu medijskih zakona rešilo da uvrsti, kako su naveli, „novinska udruženja PROUNS, Komnet, Društvo novinara Srbije, Asocijaciju radio televizija Srbije, Društvo novinara Vojvodine i Udruženje medija i medijskih radnika“.\n„Tada smo jasno rekli da pojedine organizacije pod tim nazivom ne postoje, nemaju kontakt podatke, aktivne veb sajtove, ne mogu da kažu koliko članova imaju, odnosno koje organizacije ulaze u sastav udruženja, kao i da se isti ljudi kao funkcioneri u jednim, pojavljuju i u drugim organizacijama“, navedeno je u saopštenju.\n„Analizom tih podataka bićemo u prilici da javnost upoznamo ko su bili kandidati, a ko je odlukom Ministarstva odabran da odlučuje o budžetskom novcu namenjenom medijskim sadržajima od važnosti za javnost i gradjane Srbije“, naveli su iz udruženja.


U 20 zemalja s kojima Srbija ima potpisane sporazume o zdravstvenom osiguranju naši građani mogu da putuju samo sa potvrdom o zdravstvenom osiguranju, bez dodatnih troškova za polisu osiguranja, koja uglavnom košta evro po danu. Zbog procedure dobijanja dvojezičnog obrasca, međutim, mnogi se izlažu dodatnom trošku pre odlaska na odmor u inostranstvo. Za besplatnu potvrdu odlučuju se uglavnom oni koji na duže odlaze u svet, pre svega u SAD i zapadne zemlje, gde je medicinska pomoć, za naše uslove, izuzetno skupa.\nPotvrda o zdravstvenom osiguranju može da se uzme za boravak u Crnoj Gori, BiH, Hrvatskoj, Sloveniji, Makedoniji, Turskoj, Bugarskoj, Nemačkoj, Francuskoj, Italiji, Velikoj Britaniji... Ali ne i za Grčku, koja je najpopularnija destinacija za naše turiste, jer sa ovom zemljom nemamo sporazum o zdravstvenom osiguranju.\n- Od svih 20 zemalja sa kojima imamo sporazum, jedino za Poljsku i Veliku Britaniju nije potrebno pribavljati posebnu potvrdu, dovoljni su samo dokaz o osiguranju i pasoš - objašnjavaju u Republičkom fondu zdravstvenog osiguranja. - Za druge zemlje neophodno je da se pre puta pribavi potvrda o korišćenju zdravstvene zaštite u inostranstvu, obrazac 03-12.\nDvojezični obrazac izdaje nadležna filijala RFZO, a na osnovu nalaza i mišljenja lekarske komisije da osiguranik ne boluje, odnosno da nije bolovalo od akutnih ili hroničnih bolesti u akutnoj fazi u poslednjih 12 meseci, za koje je potrebno duže ili stalno lečenje. Potvrdu ne može dobiti ni ako je u stanju koje bi ubrzo po dolasku u inostranstvo zahtevalo duže lečenje, odnosno smeštaj u bolnicu, uključujući trudnoću i druge zdravstvene usluge.\nDokumentaciju - nalaz i mišljenje izabranog lekara i overenu zdravstvenu knjižicu - osiguranik podnosi lično lekarskoj komisiji nadležne filijale RFZO. Potvrda se izdaje najduže za period do 90 dana. Ako mu tokom boravka u inostranstvu zatreba medicinska pomoć, osiguranik predaje dvojezični obrazac nosiocu inostranog zdravstvenog osiguranja u mestu privremenog boravka.\n- Izuzetno, ukoliko obrazac nije izdat pre polaska na put, a ukazana je hitna medicinska pomoć u inostranstvu, dvojezični obrazac se, na zahtev inostranog nosioca zdravstvenog osiguranja, može i naknadno izdati ako je ova mogućnost predviđena međunarodnim ugovorom - objašnjavaju u RFZO.\nU slučaju da osiguranik nije pribavio potvrdu pre odlaska na put, i hitne zdravstvene usluge u inostranstvu budu naplaćene, po povratku u zemlju, direkciji RFZO može da podnese zahtev za naknadu troškova. Uz njega treba da priloži foto-kopiju medicinske dokumentacije iz inostranstva i dokaz da su zdravstvene usluge plaćene. To ne važi i za one koji bez potvrde odu na put i plate lečenje u zemlji sa kojom Srbija nema sporazum o zdravstvenom osiguranju, kao što su, uz Grčku, recimo i Španija ili Egipat.\nPolise privatnih osiguranja uglavnom pokrivaju troškove do 30.000 evra. Putno zdravstveno osiguranje pokriva samo zbrinjavanje hitnih stanja, i na tu polisu se ne mogu lečiti, recimo, hronične bolesti. Isto važi i za polise RFZO, koje se izdaju za pokriće troškova do 10.000 ili 15.000 evra. Polisa za boravak od devet do 11 dana, sa pokrićem do 10.000 evra, košta 975, a sa pokrićem troškova do 15.000 evra - 1.219 dinara. Za starije od 75 godina polisa je skuplja i košta 1.658 ili 2.078 dinara.\nIzvor: Vebsajt Novosti, B. Radivojević, 30.07.2019.


Načelnik Uprave granične policije Ministarstva unutrašnjih poslova Milenko Božović i ambasador i šef Delegacije Evropske unije u Republici Srbiji Sem Fabrici posetili su danas Regionalni centar granične policije prema Bugarskoj gde je prezentovana oprema koju je Evropska unija donirala graničnoj policiji.\nNačelnik Božović se zahvalio ambasadoru Fabriciju na pomoći u jačanju kapaciteta granične policije u borbi protiv iregularnih migracija.\n„Kroz ovaj projekat smo nabavili novu opremu čime smo značajno poboljšali kapacitete granične kontrole, nadzora državne granice i stvorili bolje uslove za rad policijskih službenika granične policije“, izjavio je Božović.\nOn je rekao da je u prethodnom periodu na zaštiti državne granice prema Bugarskoj zajedno sa graničnom policijom iz Srbije učestvovalo i 50 policijskih službenika granične policije zemalja Evropske unije.\nAmbasador Fabrici, koji se zahvalio ministru Stefanoviću i načelniku Božoviću na dosadašnjoj odličnoj saradnji, kao i nadležnim organima u Republici Srbiji, naglasio je da su suzbijanje i borba protiv iregularnih migracija prioritet u Evropskoj uniji.\n„Ovaj projekat je deo napora Evropske unije da pomogne Srbiji da bude efikasnija u suzbijanju iregularnih migracija. Vrlo smo zadovoljni postignutim rezultatima“, istakao je Fabrici.\nBožović i Fabrici, koji su održali sastanak u Regionalnom centru, razgovarali su o mogućnostima produžetka ovog projekta koji finansira Evropska unija vrednosti tri miliona evra.\nKako je Fabrici rekao, dva miliona evra je namenjeno podizanju kapaciteta granične policije kroz saradnju sa policajcima koji su upućeni iz zemalja Evropske unije, dok je milion evra namenjeno nabavci najsavremenije opreme koja će graničnoj policiji omogućiti bolji i kvalitetniji rad.\nPrisutni su imali priliku da vide deo donirane opreme - pancire i šlemove, dvoglede, ručne termovizijske kamere, reflektore, uređaje za protivdiverzione preglede, čitače putnih isprava...


Zagađujućih materija preko mere u vazduhu - Radio Luna\nPočetna Slobodno vreme Zdravlje Zagađujućih materija preko mere u vazduhu\nNezdrav je bio kvalitet vazduha u Užicu tokom nedelje do 9 časova u ponedeljak, poslednje su objavljeni podaci Zavoda za javno zdravlje Užice.\nU vazduhu su izmerene povećane koncentracije čestica PM 10.\nFoto screenshot ZZJZ Užice; Podaci za čađ sa merne stanice na zelenoj pijaci nisu prikazani, kao ni koncentracije sumpor dioksida i azotovih oksida.\nGrađani Sevojna su u nedelju udisali vazduh koji je bio u kategoriji vrlo nezdravog, što je pogoršanje u odnosu na prethodni dan.\nPreporuka je da se ne provetravaju prostorije ujutru i uveče, kada je vazduh vrlo nezdrav.\n– Osobe sa srčanim i plućnim oboljenjima, starije osobe i deca treba da izbegavaju boravak napolju i produženu fizičku aktivnost. Poželjno je smanjenje produžene i naporne fizičke aktivnosti zdravog dela populacije, navodi se na sajtu Zavoda za javno zdravlje Užice među preporukama kada je vazduh u kategorji nezdravog.\nVrlo nezdrav vazduh je bio u Užicu u subotu. Tada je merna stanica kod užičke biblioteke izmerila da je u kvadratnom metru u vazduhu bilo 138 mikrograma čestica PM 10. Granična vrednost za te zagađujuće materije je, podsetimo, 50 µg/m3.\nPrekoračenja tokom 19 dana\nIzveštaj Odeljenja za kontrolu kvaliteta vazduha Agencije za zaštitu životne sredine ukazuje da je tokom novembra u Užicu bilo 13 dana sa prekoračenjima dnevno dozvoljenih koncentracija materija PM 10.\nTokom šest dana oktobra, zagađujućih čestica PM 10 je bilo u vazduhu više od dnevno dozvoljenog.\nPodsetimo,prekomerno je bio zagađen vazduh u Užicu tokom 2019. godine, ukazuje Godišnji izveštaj o stanju kvaliteta vazduha u Republici Srbiji, Agencije za zaštitu životne sredine. Vazduh je svrstan u treću, najgoru kategoriju kvaliteta zbog suspendovanih čestica PM 10, kao dominantnih zagađujućih materija.\nRERI i BOŠ: Kriterijum snižen – zagađen vazduh postao prihvatljiv?\nAgencija za zaštitu životne sredine na sajtu javnosti u realnom vremenu predočava satne preliminarne rezultate automatskog monitoringa kvaliteta vazduha iz državne i lokalnih mreža.\nVerifikovani podaci o kvalitetu vazduha i izmerenim koncentracijama zagađujućih materija su sadržani u godišnjim izveštajima SEPA.\n– Međutim, kriterijum koji danas možete pronaći na sajtu Agencije, razlikuje se od onih koji su građanima prezentovani u izveštaju Agencije za zaštitu životne sredine koji je objavljen 7. septembra 2020. godine, tvrde iz Beogradske otvorene škole.\nTa obrazovna organizacija i nevladina organizacija Regulatorni institut za obnovljivu energiju i životnu sredinu su pozvale Agenciju za zaštitu životne sredine Srbije da odgovori na osnovu kojih propisa je promenila kriterijume za ocenu kvaliteta vazduha.\n– Tako, zbog pomeranja gornjih granica, vazduh koji sadrži preko 40 μg/m3 PM 2.5 čestica više nije „zagađen“ već „prihvatljiv“. Isto tako, ukoliko vazduh sadrži 50.0001 μg/m3 azotnih dioksida (NO2) on je sada“odličan”, a ne samo “dobar”, navode na sajtu iz BOŠ.\nTe organizacije podsećaju da su kriterijumi za ocenu kvaliteta vazduha u Srbiji značajno razlikuju od kriterijuma Evropske agencije za zaštitu životne sredine.\n– Uvedene izmene odnose se isključivo na usklađivanje raspona indeksa kvaliteta vazduha, a ne promene kriterijuma za ocenjivanje kvaliteta vazduha, koji su, za razliku od indeksa kvaliteta vazduha, obuhvaćeni zakonskom regulativom u Republici Srbiji, odgovorili su iz Agencije za zaštitu životne sredine.\nPojasnili su da uz pomoć indeksa ocenjuju kvalitet vazduha prikazujući podatke sa automatskih mernih stanica u realnom vremenu.\n– Indeks za ocenu kvaliteta vazduha nije sredstvo za proveru usklađenosti sa standardima kvaliteta vazduha i ne može se koristiti u tu svrhu, dodaju iz SEPA.\nNa sajtu SEPA su od početka ove godine dostupni podaci o koncentracijama zagađujućih PM 2,5 sa automatske merne stanice u Omladinskoj ulici u Užicu.\nAerozagađenje je decenijama prisutno u Užicu tokom grejne sezone. Procene su da na kvalitet vazduha u gradu nepovoljno utiču individualna ložišta, saobraćaj, a nije zanemarljiv ni uticaj klime u gradu u kotlini. Nije zanemarljiv ni uticaj praškastih materija manjih od deset i od 2,5 mikrona na zdravlje ljudi, ukazuju iz BOŠ.\nEkološka goriva, njihovo efikasno korišćenje, unapređena energetska efikasnost uređaja za sagorevanje i objekata doprinose da se poboljša kvalitet vazduha i smanji količina zagađujućih suspendovanih čestica.\nRadio Luna je pre 14 dana uputila molbu Zavodu za javno zdravlje Užice da analiziraju kvalitet vazduha u gradu. Odgovor još nije stigao.


Vesti, 18.11.2011, 02:34 AM\nAustrijski istraživač bezbednosti programa Peter Klajsner koji je poznat kao tvorac “proof-of-concept” bootkit-a Stoned sposobnog da ostane netaknut na zaraženom računaru i nakon restartovanja, sada tvrdi da je razvio kod istog bootkit-a za Windows 8.\nPrethodna verzija malware-a koja je dizajnirana za operativne sisteme počev od Windows XP do Windows 7, učitava se iz MBR (master boot record) sektora i onda bootkit tokom procesa boot-ovanja ostaje netaknut u memoriji. Nova verzija Stoned malware-a zaobilazi bezbednosne provere ugrađene u bootloader dolazećeg novog Microsoft-ovog operativnog sistema.\nOvu vest Klajsner je objavio na Twitter-u, rekavši da je reč o malom fajlu (14 KB), koji uključuje drajver i bootkit koji je dizajniran za napad na operativne sisteme od Windows 2000 do Windows 8. Bootkit se može pokrenuti sa USB memorijskog stika ili CD-a. On je nagovestio da bi svom programu mogao dodati i neke nove funkcionalnosti u budućnosti.\nKlajsner kaže da njegov bootkit ne napada UEFI funkciju i da radi samo na sistemima sa BIOS-om.\nZaštitni mehanizmi pre boot-ovanja koje donosi Windows 8 izazvali su dosta reakcija tokom prethodnih nekoliko meseci zbog toga što Microsoft planira implementaciju UEFI (Unified Extensible Firmware Interface - jedinstveni proširivi interfejs ugrađenog softvera) umesto tradicionalnog BIOS-a. Umesto BIOS-a, računari sa Windows 8 operativnim sistemom će imati UEFI koji je fleksibilniji i lakši za programiranje od BIOS-a. UEFI će se nalaziti između firmware-a i Windows-a i Microsoft će zahtevati da svaki računar koji radi pod operativnim sistemom Windows 8 ima zaštitnu boot sekvencu uključenu u osnovnom podešavanju. Ta sekvenca će zahtevati od svakog programa koji se učitava tokom pokretanja sistema da ima odgovarajući ključ koji je sadržan u firmware. Ukoliko firmware ili software nema odgovoarajući digitalni sertifikat, Windows 8 neće biti učitan.\nPristalice open-source kažu da ta tehnologija omogućava Microsoft-u da onemogući korisnike koji žele da koriste alternativne operativne sisteme, ali su iz Microsoft-a pa i iz Linux Fondacije na takve kritike odgovorili da ovo ne mora da bude jedini moguć scenario.\nKlajsner kaže da je o svemu obavestio Microsoft i da je kompanija dobila kod bootkit-a kao i dokumentaciju čije se objavljivanje očekuje u subotu kada Klajsner treba da se pojavi na MalCon-u, konferenciji posvećenoj kompjuterskoj bezbednosti koja se održava u Mombaju, u Indiji.\nIz Microsoft-a još uvek nema potvrde Klajsnerovih tvrdnji koje praktično znače da u operativnom sistemu čiju finalnu verziju tek očekujemo postoji ranjivost koja će morati da bude ispravljena pre nego se novi OS ponudi korisnicima.\nKod bootkit-a Stoned može se preuzeti na Klajsnerovom veb sajtu.


Vesti online / Sport / Fudbal / Raskol u Argentini? Različite vizije igre Mesija i selektora Argentine\nSabelja je argentinskim medijima govorio kako njegova ekipa mora da se prilagođava formacijama protivnika, dok je Mesi istakao da ekipa treba da igra agresivno i napadački bez obzira ko je rival.\nSabelja je u prvom kolu Mundijala, u pobedi nad BiH sa 2:1 izašao sa formacijom 5-3-2, ali je u drugom poluvremenu igrao 4-3-3.\nOstali reprezentativci Argentine nezvanično su stali na stranu Mesija rekavši da veruju u igru s trojicom napadača, ali su negirali da postoji raskol sa trenerom.\n"Mesi iznosi svoje mišljenje, kao što to rade i mnogi drugi. To je sve. Ne postoji problem, svako ima slobodu da kaže šta ima", rekao je rezervni golman Argentine Marijano Anduhar.\nSabelja je posle susreta sa BiH istakao da je ekipa bolje igrala u drugom delu i verovatno će formaciju iz tog poluvremena primeniti i na narednoj utakmici, protiv Irana danas od 18 časova, preneli su argentinski mediji.\nKako navode lokalni listovi, Mesi i Sabelja "ne pričaju istim jezikom", s obzirom na to da selektor Argentinu ne vidi kao favorita, dok fudbaler želi da se ostale ekipe prilagođavaju njegovoj.


NSinfo: Uskoro otvaranje nove sportske dvorane u Petrovaradinu\nUskoro otvaranje nove sportske dvorane u Petrovaradinu\nSportska dvorana u Petrovaradinu, svečano će biti otvorena uoči Dana oslobođenja Novog Sada\nI dok o tome konačnu odluku ne potvrde predstavnici Saveta MZ Petrovaradin i Grada Novog Sada, koji je za njenu izgradnju izdvojio 170 miliona dinara, unutrašnjost tog zaista lepog objekta poprima konačni izgled, prenosi Dnevnik.\nNa terenu hale u Ulici Rade Končara nedavno su postavljeni golovi za rukomet i mali fudbal, uneti su stubovi, držači, sajle i mreže za odbojku, a dimenzije terena za navedene sportove i košarku uredno su obeležene. Čekaju se još samo koševi.\nOčekuje se da budu postavljene i zaštitne mreže iza golova, da bi, kada sportska dešavanja počnu, publici obezbedile nesmetano gledanje raznih takmičenja u parternim sportovima.\nI prostorije predviđene za teretanu čekaju svoje „golijate”, trake za trčanje, stepere...\nSvlačionice i kupatila takođe su „ušminkani”. Nove klupe i police za odlaganje garderobe doprineće da se korisnici-sportisti osećaju maksimalno udobno, a kupatila s tuševima i toaleti obezbediće im potpuni komfor.


Brnabić: Za aerodrom Trebinje 30 miliona evra u ovoj godini - Top Portal\nNaslovnica Vijesti BiH Brnabić: Za aerodrom Trebinje 30 miliona evra u ovoj godini\nBrnabić: Za aerodrom Trebinje 30 miliona evra u ovoj godini\n13. новембра 2020. 17:20\nPredsjednik Vlade Srbije Ana Brnabić rekla je danas u Banjaluci da će naredna godina biti kruna izuzetne sradnje Srpske i Srbije, o kojoj će da svjedoče dva velika zajednička projekta – izgradnja hidroelektrane „Buk bijela“ i aerodroma Trebinje.\nBrnabićeva je napomenula da je izgradnja hidroelektrane „Buk bijela“ samo prva faza većeg projekta koji će u narednim godinama uključivati i hidroelektrane „Foča“ i „Paunci“.\n„Izgradnju ove tri hidroelektrane, ukupne investicije 520 miliona evra, krećemo sa `Buk bijelom`, kao što smo dogovorili na zajedničkoj sjednici vlada Srbije i Srpske 2018. godine“, rekla je Brnabićeva nakon što je sa premijerom Srpske Radovanom Viškovićem potpisala zajedničku izjavu o realizaciji projekta HES „Gornja Drina“, kojim je predviđena izgradnja tri hidrocentrale u gornjem slivu rijeke Drine – „Buk Bijela“, „Foča“ i „Paunci“.\nBrnabićeva je navela da je Srbija spremna da krene u realizaciju ovog projekta, te izrazila nadu da će to biti krajem ove ili početkom naredne godine.\nPrema njenim riječima, za projekat izgradnje aerodroma Trebinje sredstva su predviđena rebalansom budžeta koji je juče usvojen u Narodnoj skupštini Srbije, u iznosu od oko 30 miliona evra za ovu godinu.\n„To su sredstva pripremljena za eksproprijaciju i pripremne radove, dok će Vlada Srbije predložiti da se za ovaj projekat u budžetu za narednu godinu izdvoji više od 51 milion evra za dalju izgradnju aerodroma, sa ciljem da 2022. godine imamo letove“, rekla je Brnabićeva.\nBrnabićeva je navela da su projekti HES „Gornja Drina“ i aerodrom Trebinje vrhunac saradnje Srbije i Srpske od 2014. godine, te svega onoga što su uradili sadašnji predsjednik Srbije Aleksandar Vučić i srpski član Predsjedništva BiH Milorad Dodik, te nastavili ona, predsjednik Republike Srpske Željka Cvijanović i Višković.\n„Dali smo znanje i energiju da radimo kao jedan tim u interesu običnog čovjeka, lokalnih zajednica, ali i da pokrenemo strateški važne projekte za Srpsku i Srbiju“, rekla je Brnabićeva.\nOna je navela da je ovo 11. posjeta Republici Srpskoj od kada je stupila na funkciju premjera Srbije 2017. godine, te da je prva posjeta gradu ili zemlji u novom mandatu na ovoj funkciji.\n„Do sada smo imali ukupno 10 zajednički sjednica vlada i čim prođe ova vanredna situacija prouzrokovana epidemijom virusa korona, organizovaćemo 11. zajedničku sjednicu, kojoj je domaćin Republika Srpsku i nastaviti razgovarati o implementaciji dosadašnjih, ali o planovima za nove projekte“, rekla je Brnabićeva.\nOna je podsjetila da je Srbija od 2014. godine u različite projekte u Republici Srpskoj donirala 59 miliona evra, od čega dio u Federaciji BiH, u opštine sa većinskim srpskim stanovništvom.\nPrethodni članakU Nevesinju danas od korone preminule još dvije osobe\nNaredni članakDODIK: SRPSKA OD SRBIJE ZA NEKOLIKO GODINA DOBILA VIŠE NEGO OD BiH ZA 25 GODINA\nCVIJANOVIĆ, DODIK I VIŠKOVIĆ UPUTILI TELEGRAME SAUČEŠĆA POVODOM SMRTI MIRJANE PAROVIĆ\nKandidati liste ‘OSTAJTE OVDJE’ družili se s građanima: MOSTARU TREBAJU PROMJENE


Udineze bi da pazari na "Kamp Nou" - Sportske.net\nUdineze bi da pazari na "Kamp Nou"\n"Zebre" zainteresovane za fudbalera Barselone.\nJuventus kupuje poslednjeg dana prelaznog roka i ostavlja Barsu u problemu?Francuz sam odlučio o svojoj sudbini u Barseloni!"Redsi" ponovo planiraju unapred, kaparisaće pojačanje za narednu sezonu!Rafinja pred teškim izborom!Bartomeu progovorio o Pogbi i raspalio maštu navijača Barselone!\nKako prenosi "Gazeta delo Sport", ekipa iz Udina traži napadača, pa su tako zainteresovani za fudbalera "Blaugrane" Munira El Hadadija.\nMarokanac sa španskim pasošem je minule sezone igrao na pozajmici u Deportivo Alavesu, bilo je priče da mu je Valverde našao mesto u Kataloniji ove sezone, ali se čini da nakon dolaska Malkoma neće moći da se nada nekoj minutaži.\nNova pozajmica je čini se na pomolu, a odlazak u Italiji mogao bi da predstavlja pravo osveženje za 22-godišnjeg fudbalera.\nMunir je inače odabrao reprezentaciju Španije, upisao je i jedan nastup za seniore, dok je u dresu Barselone upisao 45 nastupa uz 10 postignutih golova.


RADONJIĆ ZNA SAMO ZA POBEDE Bajern slavio posle minus 18, dabl-dabl Lučića\nKošarkaši Bajerna upisali su i treći trijumf pod vođstvom Dejana Radonjića, i to tako što su posle preokreta u samoj završnici savladali Frankfurt Skajlajners u gostima sa 87:83, u 29. kolu nemačkog šampionata. Odličnu partiju prikazao je Vladimir Lučić - 19 poena i 10 skokova.\nOtkako je crnogorski stručnjak seo na klupu minhenskog tima, poraz ne postoji. Najbliži prvom neuspehu bio je na ovom gostovanju Frankfurtu, ali je Radonjićeva ekipa slavila posle velike borbe.\nDomaćin je preuzeo vođstvo krajem druge četvrtine, u trećoj je razlika bila često dvocifrena, a najveća je iznosila čak plus 18 (69:51) početkom poslednje deonice.\nIpak, Bavarci se nisu predavali, polako su topili zaostatak i velikom serijom 28-9 uspeli da preokrenu na 78:79 za dramatičan finiš.\nSkajlajners je samo još jednom poveo, ali je do kraja ostao na dva poena, dok je Bajern novom serijom, ovaj put 8-2, došao do trećeg trijumfa zaredom pod Radonjićevom komandom.\nBlistao je Vladimir Lučić sa dabl-dablom od 19 poena i 10 skokova, dok je Stefan Jović stao na 11. Devin Buker je dodao 18 i devet uhvaćenih lopti.\nBajern je lider šampionata sa 26 pobeda i tri poraza, prati ga Alba sa 25-4, dok je Skajlajners osmi sa 16-13.\nZvezdin rival u Evrokupu namučio Bajern, Jović i Lučić briljirali, Dangubić debitovao /VIDEO/\nRadonjić gazi rivale u Nemačkoj, Srbi iz Bajerna sjajni na startu plej-ofa\nRADONJIĆ OSVOJIO TITULU SA BAJERNOM Evroliga u Minhenu sledeće sezone /FOTO/\nUmrla članica grupe “Disciplin A Kitschme” Marinka Manja Đorđević\nJAHORINA EKONOMSKI FORUM BRNABIĆ Đaci moraju prestati da bubaju, treba ih učiti da razmišljaju


Miting AK „Crvene Zvezde“ za seniore/ke - IndeksOnline.rs\nNaslovna Sport Atletika Miting AK „Crvene Zvezde“ za seniore/ke\nBEOGRAD – Srpski atletski savez startuje sa svojim takmičenjima zvanično 30. januara sa Prvenstvom države za starije juniore/ke. Kao uvertira pred početak zimske sezone, ove nedelje 24. januara Atletski klub Crvena Zvezda organizovaće seniorki miting sa početkom u 12h.\nNakon juniorskog prvenstva sledi seniorsko 6. i 7. Februara, te će pomenuti miting biti odlična kontrola forme našim najboljim atletičarima. Na listi prijavljenih takmičara nalaze se: Milica Gardašević (skok u dalj), MIlana Tirnanić (60 m), Anja Lukić (60m i 60 m prepone), Strahinja Jovančević (skok u dalj), Aleksa KIjanović (60 m), Boško KIjanović (200 m I 60 m), Jasmin Halili (skok u vis), Aleksandar Grnović (60m prepone, bacanje kugle, skok u vis, skok motkom)…kao I mnogi drugi.\nPrvo medjunarodno takmičenje očekuje nas već početkom februara (3.2.2021.) , a to je Tromeč Slovenija-Hrvatska-Srbija, nakon toga će biti održan šesti Serbian Open Indoor Meeting 24. Februara, pa potom Prvenstvo Evrope u dvorani (4. – 7. Mart 2021.godine) u Torunu.


SIGURNIJA BUDUĆNOST - Glas Podrinja\nSEOSKA DOMAĆINSTVA ZA ŠEST IZBEGLIČKIH PORODICA\nU Gradskoj upravi Grada Šapca prošlog četvrtka potpisani su sporazumi o pomoći za otkup seoskog domaćinstva sa okućnicom između korisnika pomoći, prodavaca seoskog domaćinstva i Grada Šapca. Zahvaljući Projektu Pomoć Komesarijatu za izbeglice Republike Srbije namenjena izbeglicama kroz pružanje lokalnih akcionih planova šest izbegličkih porodica sa teritorije Grada Šapca, kupovinom seoskog domaćinstva, trajno je rešilo stambeno pitanje\nSredstva za kupovinu kuća obezbedili su Visoki komesarijat Ujedinjenih nacija za izbeglice (UNHCR) u iznosu od 5.016.000,00 dinara i Grad Šabac 264.000,00. Značaj ovakvog vida pomoći je u tome što su stambeni problem rešile višečlane porodice sa decom školskog uzrasta, koje od sada imaju mogućnost da na zemljišnim parcelama, dobijenim uz kuću, razvijaju sopstvenu poljoprivrednu proizvodnju i doprinesu poboljšanju uslova života.\nKako je istakla Jasminka Ristovojević, zamenica gradonačelnika Šapca, potpisnica sporazuma u ime Grada, ovo je samo jedan od načina poboljšanja položaja izbeglih i prognanih lica. Ona je podsetila da je 2009. godine Skupština Grada usvojila Lokalni akcioni plan za poboljšanje položaja izbeglih i interno raseljenih lica.


Rizični planirani budžeti čak osam država EU\nBRISEL – Evropska komisija je upozorila da nacrti budžeta u Italiji i u još sedam drugih članica evrozone rizikuju da prekrše propise Evropske unije.\n“Nacrti budžeta u Italiji, Španiji, Portugaliji, Belgiji, Kipru, Litvaniji, Sloveniji i Finskoj, nose rizik od neusklađivanja sa zahtevima za 2017. godinu”, navodi se u saopštenju Komisije.\nSa druge strane, najmanji stepen rizika za odstupanje od pravila u planovima imaju nacrti budžeta Estonije, Luksemburga, Njemačke, Holandije i Slovačke.\n“Usporeni privredni rast i povećana neizvesnost zbog Bregzita i izbora u SAD ugrožavaju evropske ekonomije”, saopštila je Komisija.\nPredsjednik Evropske komisije Žan-Klod Junker je izjavio da oni koji posjeduju dovoljna sredstva treba da investiraju više, dok oni koji imaju manje fiskalnog prostora treba da sijlede reforme i fiskalnu konsolidaciju koja je prijateljski nastrojena prema privrednom rastu, prenosi agencija AP.\nPrema propisima EU, članice moraju da drže budžetski deficit na nivou ili ispod granice od 3,0 odsto bruto domaćeg proizvoda (BDP).\nSlovenija se našla u grupi članica evrozone čiji budžetski planovi za iduću godinu sadrže rizike u pogled ispunjavanja evropskih preporuka te pravila Pakta o stabilnosti i rastu, zbog čega je Evropska komisija pozvala na brže promjene za smanjivanje javnog deficita i duga, odnosno adekvatnije budžetsko prilagođavanje.\nPrema ocjeni EK, u slučaju Slovenije primjetan je tek ograničen napredak u strukturnim promjenama koje su joj preporučene.\nProvjera makroekonomske situacje i budžetskih planova država u Evropskoj monetarnoj uniji (EMU) jedan je od mehanizama kojima se nastoji ubuduće onemogućiti dužničke krize, poput one koja je nastala u Grčkoj, čiji se problemi, budući da je u posebnom programu finansijskog spašavanja, tretiraju odvojeno, a ne u redovnim izvještajima Evropske komisije za ostale članice evrozone.\nPrema ocjeni Brisela, Slovenija i pored poboljšanih makroekonoskih rezultata treba brže započeti sa strukturnim reformama na područjima kao što su zdravstveni i penzioni sistem.\nIako mediji u Sloveniji navode da je najnoviji izvještaj Brisela “pljuska” vladi premijera Mire Cerara, ministarstvo finansija u srijedu je navelo da ga ocjene Brisela nisu iznenadile.\nBudžetski dokumentima za iduće dvije godine, koji su u parlamentarnoj proceduri, slovenska vlada predložila je za 2017. godinu budžetski deficit od 681 milijun evra, što je 1,6 odsto BDP-a, dok bi se budžetski manjak u 2018. dodatno smanjio na 0,7 odsto BDP-a.\nOpozicija je pri tome vladu upozorila da su budžetski dokumenti loše pripremljeni i da još nije završila pregovore sa sindikatima radnika u javnom sektoru, naročito ljekara koji štrajkaju i traže više plate, što bi budžetski manjak u idućoj godini moglo povećati a ne smanjiti u odnosu na ovu godinu. N.N/Nezavisne\nEU je juče usvojila budžet za 2017. godinu kojim je predviđeno povećanje ulaganja u otvaranje novih radnih mjesta i rješavanje migrantske krize.\nDržave EU, osim Italije, koja je bila uzdržana prilikom glasanja, dogovorile su se da povećaju budžet na 134,4 milijardi evra sa prvobitno predloženih 133,7 milijardi. Poslanici Evropskog parlamenta i članovi Evropske komisije tražili su više.\nU poređenju sa ovom godinom, najveće povećanje troškova je u oblasti preseljenja izbjeglica unutar Evrope i u jačanju kontrola na granicama.\nDodatna sredstva planirana su za ulaganja u zapošljavanje u državama sa visokom stopom nezaposlenosti, naročito među mladima.\nSljedeće godine će biti potrošeno nešto manje novca na najmanje razvijene regione evropskog bloka, uglavnom na istoku Evrope, ali se očekuje da će ulaganja biti povećana u narednim godinama.\nUzdržanost Italije bila je neočekivana, zato što su veća ulaganja u oblasti migracija i zapošljavanja mladih bili zahtjevi Rima. (Agencije)


29.01.2019 PIC SBA\nUpravni odbor Vijeća za provedbu mira (Peace Implementation Council – PIC) razgovarao je o nedavnoj najavi da bi naziv jednog od entiteta mogao biti osporen pred Ustavnim sudom BiH, kao i o izjavama kojima se prijeti otcjepljenjem jednog od entiteta, te o Deklaraciji Hrvatskog narodnog sabora usvojenoj 26. januara 2019. godine.\nIako svjesni da postoje legitimne bojazni u pogledu diskriminacije konstitutivnih naroda i građana širom BiH, koje je potrebno rješavati na odgovarajući način, inicijativa za osporavanje imena Republike Srpske pred Ustavnim sudom BiH bila bi kontraproduktivna i neodgovorna, imajući u vidu da su nazivi entiteta ugrađeni u Ustav Bosne i Hercegovine. Takve inicijative podrivaju izgradnju povjerenja među konstitutivnim narodima i njihovim političkim predstavnicima, a izgradnja povjerenja predstavlja temelj za prijeko potrebno pomirenje u BiH.\nUpravni odbor PIC-a podsjetio je da je Ustavom Bosne i Hercegovine utvrđeno da se ona sastoji od dva entiteta, Federacije Bosne i Hercegovine i Republike Srpske. Upravni odbor je u više navrata izrazio svoju opredijeljenost za teritorijalni integritet i temeljnu strukturu BiH kao jedinstvene, suverene države koja se sastoji od dva entiteta, kao i to da neće biti prekrajanja mape BiH. U tom kontekstu, Upravni odbor PIC-a oštro je osudio skorašnju retoriku i poteze kojima se dovodi u pitanje suverenitet i teritorijalni integritet BiH ili pak zahtijeva teritorijalna reorganizacija zemlje, čime se stvaraju tenzije oko temeljnih aspekata Dejtonskog mirovnog sporazuma.


BEBAMA NA DAR – Stari grad\nStari grad » Vesti » BEBAMA NA DAR\nBEBAMA NA DAR\nPosted on 17. 03. 2009.\nAna Danilović, zamenica predsednice, uručila je bebama koje su rođene u novembru i decembru 2008. godine, poklon čestitku od Gradske opštine Stari grad, u iznosu od 10.000 dinara.\nPrilikom današnjeg uručenja nagrada u svečanoj sali , zamenica predsednice je istakla da joj je drago što je na Starom gradu sve više beba i poželela roditeljima da uživaju u odrastanju svojih mališana.\nTeodori Stefanović, krupnoj devojčici, za koju baka Ljilja kaže da je rođena sa preko četiri kilograma, poklon čestitka opštine je dobrodošla za „obnovu garderobe“. Mama Marija se zahvaljuje na poklonu, a srećna porodica se prošetala sa dečjim kolicima od ulice Tadeuša Košćuška gde živi do Makedonske 42 gde se nalazi opštinska zgrada.\nOpština Stari grad već tradicionalno, jedanaestu godinu za redom, uručuje poklon čestitke bebama rođenim tokom godine, a koje imaju prebivalište na našoj opštini. Krajem decembra prošle godine Mirjana Božidarević, predsednica i Ana Danilović, zamenica predsednice opštine uručile su po 10.000 dinara roditeljima 312 beba koje su rođene do novembra meseca 2008.\nPrevious PostPrevious NASTAVLJENO UKLANJANJE BESPRAVNE GRADNJE U FRUŠKOGORSKOJ 6\nNext PostNext ODOBRENA SREDSTVA ZA ODRŽAVANJE EKOLOŠKIH RADIONICA


I Brazilac na Sepangu: De Oliveira je četvrti vajldkard na WTCR finalu - Serbiaring\nI Brazilac na Sepangu: De Oliveira je četvrti vajldkard na WTCR finalu\nDecember 3, 2019 Aleksandar Babić Vesti, WTCR 0\nBrazilac Žoao Paulo de Oliveira biće jedan od četvorice trkača sa specijalnom pozivnicom na poslednjoj rundi Svetskog kupa turing automobila u Maleziji.\nBivši fabrički vozač Nisana na Sepangu će nastupiti u “hondi sivik tajp R TCR” ekipe KC Motorgrup (KCMG).\nDe Oliveira je osvajao titule u Formuli Nipon 2010, u japanskoj i nemačkoj Formuli 3. Zabeležio je i jedno učešće u Svetskom turing šampionatu, na japanskoj rundi 2009.\nU Japanu se takmiči još od 2004. godine i tu je proveo najveći deo svoje 20-godišnje sportske karijere. Aktuelni angažman ima u Super GT seriji, u čijoj slabijoj klasi GT300 vozi “aston martin”.\nOve godine De Oliveira se već trkao za KCMG, na 24 sata Nirburgringa i 9 sati Kjalamija, u oba slučaja u kokpitu “nisana GT-R” GT3 specifikacije. Vajldkard nastup na Sepangu biće mu prvi izlet u turing kategoriju u poslednjih deset godina.\n“Biće to priličan izazov, jer nikada ranije nisam vozio TCR automobil, ali se nadam da ću se brzo prilagoditi i da ću tokom vikenda biti konkurentan”, kazao je 38-godišnji automobilista. “Cilj mi je da izazovem iskusnije vozače i da se u trkama borim za poziciju u prvih deset.”\nKao vajldkard učesnik WTCR završnice, De Oliveira nema pravo da osvaja bodove, a njegov automobil biće opterećen dodatnom težinom od 20 kilograma.\nKCMG u kompletnom WTCR programu 2019. već prijavljuje automobile za Tijaga Monteira i Atilu Tašija. Treća “honda” ekipe iz Hong Konga stupala je na scenu na Suzuki i Makauu, gde ju je vozio Džim Ka To.\n“Žoao Paulo de Oliveira bio je od velike pomoći našem timu kada je ove godine vozio Nirburgring i Kjalami, ne samo zahvaljujući brzini, već i detaljnim analizama i informacijama koje nam je pružio. Ovo će mu biti prva trka u “hondi sivik”, ali smo ubeđeni da neće imati problem da se adaptira i bude konkurentan”, rekao je osnivač KCMG Pol Ip.\nPreostala trojica vajldkard takmičara na Sepangu biće lokalci, motociklista Hafiz Sjahrin, relativni novajlija Mičel Čea i iskusni Daglas Ku.\nNeuobičajeno za WTCR format, sve tri trke biće vožene istog dana, u nedelju 15. decembra, sa startovima u 8:15, 11:15 i 13:10 sati (po srednjoevropskom vremenu).\nPo lokalnom vremenu, treći sprint startuje u 20:10, što znači da će biti održan pod veštačkim osvetljenjem.\nŽoao Paulo de Oliveira\nVelika Serbiaring analiza: Kako Mihelis, Gerijeri, Miler i Bjerk mogu do WTCR titule 2019. (II deo)


Ambasadorka SAD Morin Kormak u Gacku: Svugdje nailazim na gostoprimstvo i toplu dobrodošlicu - Moja Hercegovina\nPočetna / Ambasadorka SAD Morin Kormak u Gacku: Svugdje nailazim na gostoprimstvo i toplu dobrodošlicu\nAmbasadorka SAD Morin Kormak u Gacku: Svugdje nailazim na gostoprimstvo i toplu dobrodošlicu\n22. Aprila 2016. 10:39\nGACKO – Povodom dana planete Zemlje, 22. aprila, juče je u Nacionalnom parku Sutjeska boravila ambasadorka SAD-a u BiH Morin Kormak koja je iskoristila priliku da posjeti i Gacko.\nKormak u obilasku Centra za djecu s posebnim potrebama u Gacku (FOTO: Moja Hercegovina)\nNajprije je obišla Centar za djecu sa posebnim potrebama gdje se upoznala sa pojedinostima vezanim za funkcionisanje ove ustanove i potrebama korisnika.\nZahvaljujući se na ljubaznom dočeku, ambasadorka SAD je rekla da je prijatno iznenađena uslovima koje djeca sa posebnim potrebama imaju u Gacku i saznanjem da je ovaj centar jedan od prvih te vrste u BiH.\n”Ova škola izgleda impresivno i smatram da je jako važno za sve naše zajednice, gdje god ljudi žive, da se vodi računa i da se brine o djeci koja nemaju sasvim razvijene sve sposobnosti, a to se u ovom centru baš radi.”\nZahvalna na ljubaznom dočeku – Morin Kormak u Gacku (FOTO: Moja Hercegovina)\nAmbasadorka Kormak je istakla da se u sklopu misije koju ima u BiH trudi da obilazi zemlju i upoznaje se sa ljudima i da svugdje nailazi na toplu dobrodošlicu.\n”Naš stav je jasan, ono što je naš cilj je da radimo sa građanima, da sa njima budemo partneri kako bimo pomogli BiH da postane demokratska, prosperitetna zemlja, članica EU i NATO saveza.”\nVisoku zvaničnicu u Gacku je ugostio načelnik opštine Milan Radmilović sa saradnicima, koji je izrazio nadu da će ova posjeta u skoroj budućnosti donijeti i i konkretne rezultate.\n”Mislili smo da je najljepše da posjeti centar, s obzirom da američka ambasada podržava takve aktivnosti. Imamo neka obećanja da će pomoći ovu populaciju. Iz svake posjete rodi se nešto dobro, možda se iz ove posjete rodi nešto dobro u smislu nekih ulaganja, prvenstveno u turizam. ”\nKormak i Radmilović (FOTO: Moja Hercegovina)\nZa Radomira Radmilovića, predsjednika Saveza za pomoć mentalno nedovoljno razvijenim licima RS, posjeta ambasadorke predstavlja važnu podršku licima sa posebnim potrebama.\n”Mislim da je današnja posjeta prilika da prezentujemo šta je lokalna zajednica uradila za ovu populaciju. Želimo da damo podršku onima koji bi u svojim opštinama da izgrade dnevne centre, ali nemaju mogućnost ili razumijevanje svoje lokalne zajednice da taj proces otpočnu i djeci naprave kutak za druženje i poboljšanje svakodnevnog života. Nadamo se da će posjeta ambasadorke dati snažnu podršku ne samo nama nego svima koji se bave djecom sa posebnim potrebama.”\nTokom susreta sa ambasadorkom najviše se razgovaralo o prirodnim ljepotama Hercegovine i Nacionalnog parka ”Sutjeska” kao turističkoj šansi ovog kraja.\nAmbasadorka je boravak u Gacku iskoristila i za susret sa predstavnicima povratničke populacije.\nOznakeCentar za djecu s posebnim potrebama gacko Morin Kormak


25. јуна 2019. Ludi svet, Zabava, Zanimljivosti\nNa lokalnim izborima u Istanbulu u nedelju pobedio je kandidat opozicije Ekrem Imamoglu koji će biti novi gradonačelnik tog grada. Glasanje u Istanbulu je bio test popularnosti za Erdogana koji je ranije rekao da onaj ko pobedi u Istanbulu, pobeđuje u celoj Turskoj. Ali za nas na ovim prostorima, sve je to manje važno od informacije i ilustracije kako se u pojedninim delovima Istambula slavila pobeda na izborima. Na društvenim mrežama pojavili su se snimci na kojima građani proslavljaju pobedu opozicionog kandidata na ulicama, između ostalog, i uz pesmu Nade Topčagić „Jutro je“.\nU prvi mah je većina korisnika društvenih mreža, pre svega Tvitera pomislila da je u pitanju montaža i da je uz skakanje i skandiranje ljudi na ulici samo ubačen snimak pesme Nade Topčagić, ali bilo je očigledno da publika uz ovu pesmu glano peva, što znači da poznaje reči.\nDilema je rešena posle neoliko sati kada je objavljeno da su u stvari slavili Bošnjaci, koji su se veselili iz muziku sa prostora odakle su došli. Uostalom pogledajte:


AkvaDom - Kolačići\nNadležni organ za zaštitu podataka o ličnosti je Poverenik za informacije od javnog značaja i zaštitu podataka o ličnosti Republike Srbije. Organu se možete obratiti na adresu Bulevar kralja Aleksandra 15, 11000 Beograd, Republika Srbija, mejlom na office@poverenik.rs ili telefonom na +381 11 3408 900.\nKolačići su male jedinice podataka koji skladišti vaš pretraživač na terminalu kako bi sačuvao određene informacije. Kada sledeći put pristupite našem sajtu sa istog terminala, informacije koje se čuvaju u kolačićima će naknadno biti vraćene ili našem sajtu („Kolačići prve strane“) ili drugom sajtu kome kolačić pripada („Kolačić treće strane“). Na osnovu informacija koje su sačuvane i vraćene, odgovarajući sajt prepoznaje da ste mu već pristupili i posetili ga sa pretraživača koji koristite na tom terminalu. Mi koristimo ove informacije da bismo prilagodili dizajn sajta i prikaz sadržaja vašem izboru. U tom smislu, samo se kolačić identifikuje na terminalu. Sem toga, vaši lični podaci se skladište tek po dobijanju vaše izričite saglasnosti ili ako je to apsolutno neophodno da biste mogli da koristite ponuđenu uslugu i pristupite joj.\nTakođe smo omogućili i mogućnost kupovine na administrativnu zabranu sa preduslovom da AkvaDom doo sa vašom firmom ima potpisan ugovor za kupovinu robe na administrativnu zabranu.\n2. Vrste kolačića koji se koriste na sajtu\n(I) neophodni kolačići\n(Ii) funkcionalni kolačići\n(Iii) kolačići performansi\n3. Saglasnost za korišćenje kolačića\nKolačići koji nisu apsolutno neophodni za usluge na našem sajtu (možete naći više informacija o neophodnim kolačićima pod brojem 4) koriste se samo nakon što dobijemo vašu saglasnost. Kada aktivno koristite naš sajt, vi pristajete na korišćenje kolačića ako nastavite da pretražujete sajt nakon što je prikazan baner kolačića. Možete da podesite podešavanja kolačića u svakom trenutku, omogućavanjem ili onemogućavanjem pojedinačnih kategorija kolačića.\n4. Neophodni kolačići\nNeophodni kolačići garantuju funkcije bez kojih ne možete koristiti naše veb stranice kao što je predviđeno. Ove kolačiće isključivo koristimo mi i zato se zovu „kolačići prve strane“. To znači da se sve informacije koje se čuvaju u kolačićima ponovo pojavljuju na našem sajtu. Neophodni kolačići, na primer, omogućavaju da uvek budete prijavljeni kao registrovani korisnik prilikom pristupa raznim podstranicama na našem sajtu i na taj način ne morate da unosite svoje podatke za registraciju svaki put kada pristupate novoj stranici. Neophodni kolačići se mogu koristiti na našem sajtu bez vaše saglasnosti. Iz tog razloga, neophodne kolačiće ne možete pojedinačno omogućiti ili onemogućiti. Ova funkcija je dostupna samo za kolačiće za koje je potrebna vašu saglasnost, odnosno funkcionalne kolačiće i kolačiće performansi.\n5. Funkcionalni kolačići\n6. Kolačići performansi\nKolačići performansi prikupljaju informacije o tome kako se koriste naše veb-stranice u cilju poboljšanja njihove atraktivnosti, sadržaja i funkcionalnosti. Takvi kolačići nam, na primer, pomažu da utvrdimo da li se posećuju podstranice našeg sajta, i koje, kao i kakav sadržaj je posebno zanimljiv korisnicima. Posebno evidentiramo broj pristupa stranici, broj podstranica kojima se pristupa, vreme provedeno na našem sajtu, redosled posećenih stranica, ključne reči koje su vas dovele do nas, zemlju, region i, gde je to moguće, grad ili mesto odakle se pristupa stranici, kao i procenat mobilnih terminala koji pristupaju našim veb-stranicama. Takođe evidentiramo kretanja, „klikove“ i skrolovanje mišem, kako bismo znali koji delovi našeg sajta su posebno interesantni korisnicima. Na taj način možemo da prilagodimo sadržaj sajta zahtevima korisnika i učinimo ponudu što boljom. IP adresa vašeg računara, koja se prenosi tehničkim putem, automatski postaje anonimna i onemogućava nam da zaključimo bilo šta o pojedinačnom korisniku. Zadržavamo pravo da koristimo informacije dobijene pomoću kolačića na osnovu anonimne analize aktivnosti posetilaca na našim stranicama kako bismo vam prikazali određene reklame za proizvode na našim sajtovima. Verujemo da ćete vi kao korisnik imati koristi od toga jer prikazujemo reklame ili sadržaj za koji, na osnovu ponašanja korisnika, možemo da pretpostavmo da odgovara vašim interesovanjima. Biće manje nasumice odabranih reklama ili sadržaja koji bi vas manje zanimao.\n7. Kako da isključim kolačiće?\nKorisnici mogu da konfigurišu vaš pretraživač da odbije kolačiće. Onemogućavanje i odbijanje prihvatanja kolačića mogu učiniti određene odeljke / stranice posećivane neprohodnim ili teškim za korištenje (npr. Obaveštenja o završetku na mreži / registruju se onlajn obaveštenja / informacije javnog informisanja, itd.). Više informacija o kolačićima možete naći na veb lokaciji ili http://www.allaboutcookies.org/


O pravima žena u Avganistanu odlučiće islamski savet\nTanjug 19. avgusta 2021. 07:21\nKABUL – O ulozi žena u Avganistanu, uključujući njihovo pravo na rad i obrazovanje i način oblačenja, odlučiće visoki islamski akademski savet, rekao je viši talibanski lider Vahidula Hašimi.\nHašimi je u četvrtak rekao za Rojters da će savet odlučiti da li će devojčicama biti dozvoljeno da idu u školu ili ne.\n„Oni će odlučiti da li žene treba da nose hidžab, burku, samo veo ili nešto slično“, naveo je Hašimi.\nNavodeći da su u Avganistanu stanovnici 99,99 odsto muslimani i da veruju u islam, Hašimi je poručio:“A kada verujete u zakone, svakako bi ih trebalo primeniti. Imamo savet i oni će odlučiti sta ćemo učiniti“.\nHašimi je dodao da ni talibani nisu očekivali da će ući u Kabul i da nakon što je predsednik Ašraf Gani pobegao iz zemlje „nije bilo nikog da se odupre, pa smo ušli i zauzeli grad i sada kontrolišemo Kabul“.\nGlavni portparol talibana Zabiula Mudžahid rekao je u utorak na konferenciji za novinare u Kabulu da će ženama biti dozvoljeno da rade i uče i „da će biti veoma aktivne u društvu“.\nTokom svoje vladavine od 1996. do 2001. godine, vođeni islamskim zakonoma, talibani su sprečavali žene da rade, a devojčicama nije bilo dozvoljeno da se školuju, žene su morale da nose burke u javnosti i smele su da izlaze iz kuće samo uz pratnju muškog rođaka.\nŽene koje su kršile pravila ponekad su trpele ponižavanje i javno bivale pretučene od strane talibanske verske policije.\nZapadni lideri su poručili da će „novim talibanima“ suditi prema njihovim postupcima, uključujući i način na koji se ophode prema devojčicama i ženama.


Predstavnici "En plus grupe" su upozorili na urgentnost donošenja takve odluke, jer je postupak prodaje imovine KAP-a u toku, piše podgorički "Dan".\nPravni zastupnik grupe Marko Milanović objasnio je da se suština tužbe odnosi na radnje koje se dešavaju u stečaju, jer ta kompanija nije uspela da zaštiti prava u stečajnom postupku, pa je tužbu podnela kao stečajni poverilac zbog zaštite svojih interesa.\nMilanović i njegov kolega Pavle Tripković naveli su da je "En plus grupa" u stečajnom postupku podnela deset prigovora, ali su svi bez izuzetka odbačeni, a stečajni sudija i predsednik Privrednog suda Dragan Rakočević ih je, prema rečima Milanovića, razmatrao tek posle dodatnih prigovora.\nTvrdi da je "En plus grupa" dobila odgovore na prigovor četiri meseca nakon podnošenja, umesto nakon pet dana, kako je predviđeno zakonom i naglašava da su neki postupci u vezi sa prigovorima okončani.\nO svim prigovorima je odlučeno tek nakon što je podnet kontrolni zahtev Apelacionom sudu, rekao je Milanović i dodao da je stečajna uprava donela odluku o prodaji KAP-a i pored brojnih neregularnosti.\nAdvokat Tripković je ukazao da je odlukom o prodaji KAP-a osim Zakona o stečajnom postupku prekršen i Zakon o zaštiti državnih interesa u rudarsko-metalurškoj industriji, koji je na snazi.\n- To je još jedan od dodatnih razloga zbog kojih parnični sud treba da razmatra tužbu u širem postupku, kako bi bilo sprečeno nezakonito postupanje prvotuženog i kako bi bili zaštićeni interesi poverilaca“ - rekao je Tripković.\nStečajni upravnik Perišić je naveo da je postupak prodaje imovine stečajnog dužnika uređen Zakonom o stečaju kojim je, između ostalog, propisano i da stečajni poverioci na svaku preduzetu radnju stečajnog upravnika mogu da podnesu prigovor stečajnom sudiji, koji odlučuje o prigovorima - što je i urađeno.\nPrema njegovim rečima, drugostepeni sud je odlučivao samo u slučaju kada je traženo izuzeće sudije i kada je postojao prigovor na sastav odbora poverilaca.\nProdaja još nije izvršena, tako da nismo prekršili odredbe Zakona o zaštiti državnih interesa u rudarskometalurškoj industriji, iako je taj zakon u postupku ocene ustavnosti, naglasio je Perišić, pojašnjavajući da je Zakon o stečaju lex specijalis i da njime nije predviđena mogućnost određivanja privremene mere.\nEn plus grupa od KAP-a potražuje 43,4 miliona eura, dok CEAC potražuje 50 miliona, a EPCG 44,9 miliona evra.\nNajveći poverilac je Ministarstvo finansija, na čiji je zahtev i uveden stečaj u KAP 8. jula, a stečajna uprava kao najboljeg ponuđača odabrala je nikšićku kompaniju Uniprom.


Pretnje novinarki koja prenosi iskustva gradjana BIH sa zdravstvom tokom epidemije | Novinska agencija Beta\nREGION | 29.03.2020 16:55 > 29.03 16:55\nPretnje novinarki koja prenosi iskustva gradjana BIH sa zdravstvom tokom epidemije\nMerima Spahić iz Sarajeva, nekadašnja novinarka koja poslednjih pet godina u nevladinom sektoru radi na promociji Zakona o pravima pacijenata, pokrenula je Fejsbuk stranicu i Jutjub kanal "Sloboda narodu", na kojima gradjani govore o stanju s epidemijom korona virusa u BIH i razmenjuju informacije.\n"Prvo sam na svom Fejsbuk profilu počela objavljivati amaterski video, snimljen mobilnim telefonom, želeći da se uverim u istinitost tvrdnji naših sugradjana, da u Sarajevu i Federaciji BiH nije moguće dobiti zdravstvenu pomoć ukoliko sumnjate da ste zaraženi korona virusom", rekla je Merima Spahić za agenciju Beta, čija je bila dugogodišnja dopisnica.\nKrizni štab je objavio brojeve telefona za gradjane, ali su telefonske linije uglavnom zauzete, teško ih je dobiti. "I kada se neko javi, poziv je uglavnom uzaludan, jer nećete dobiti nikakvu adekvatnu informaciju. Bila sam u kućnoj samoizolaciji, uzela telefon u ruke i počela telefonirati", navela je ona.\nPrvo je, po protokolu koji je saopšten gradjanima, zvala Dom zdravlja kojem pripada, gde su joj rekli da zove Epidemiološku službu, a u toj službi su joj rekli da zove Klinički centar u Sarajevu, dok su joj iz te institucije rekli da zove "Izolatorij" pri Kliničkom centru, a tamo su rekli da "nisu nadležni i da treba da zovem svoj Dom zdravlja i Epidemiološku službu".\n"Uglavnom i sama sam se uverila da nije moguće biti testiran na koronu ili dobiti bilo kakvu pomoć, jer bi se telefonski brojevi koje bih zvala samo smenjivali, a 'loptica' se prebacivala na druge institucije", rekla je Spahić.\nZapitala se šta se tek dešava sa ljudima koji su zaraženi, koji su u teškom zdravstvenom stanju, koliko su oni sposobni da zovu te telefone, što se pokazalo kao uzaludan posao, bez obzira na upornost.\n"Objavila sam video i desila se 'eksplozija' poziva i poruka gradjana koji traže da objavim njihove priče i iskustva" rekla je Psahić i navela da dnevno ima stotine, možda i hiljade poruka.\nZato je odlučila da pokrene novi profil, "Sloboda narodu" gde će redovno objavljivati priče i iskustva gradjana.\nOna se nada da će predstavnici vlasti pratiti njenu stranicu, kako bi im poslužila kao korektiv i kako bi shvatili da je, kako je rekla, "konačno došlo vreme da drastično promene kurs svog delovanja".\nOna smatra da nema sumnje da postoji problem u komunikaciji gradjana i zdravstvenih ustanova, i da je "ogroman broj ljudi prepušten sam sebi".\nNa pitanje šta je potrebno uraditi, Spahić je rekla da pre svega takozvane krizne štabove treba da vode stručnjaci.\nMedjutim, "stranačko zapošljavanje" i višedecenijsko propadanje zdravstvenog sistema u BIH, doveli su sada do dubokih problema, teškoća pri podršci pacijentima, "gradjanima koji finansiraju taj zdravstveni sistem", rekla je Spahić.\nPomenula je i slučajeve korupcije u zdravstvu, sumnjivih javnih nabavki, te "kako se koji direktor zdravstvenih institucija smenjivao, tako je javno prozivao onog prethodnog za višemilionske pronevere".\nPodsetila je da su u Sarajevu onkološki pacijenti pre dve godine protestovali tražeći svoja prava, a bilo je i slučajeva odbijanja lečenja, kao pre nekoliko meseci u Kliničko-univerzitetskom centru Sarajevo s jednom teško obolelom devojčicom čiji je otac to prijavio.\nAli, smatra Spahić, sada je situacija drugačija, "sada će se stvari promeniti i sigurna sam da više ništa neće biti kao pre".\nMerima Spahić radi na peticiji u ime dve hiljade gradjana, kojom od institucija koje se bave javnim zdravljem traže jednak tretman svih, bez obzira na političku pripadnost - kao što je i definisano Zakonom o pravima pacijenata.\nOna je navela da su "na koronu odmah bili testirani političari koji nisu pokazivali nikakve simptome bolesti, ali nisu gradjani koji su na kraju umrli zbog bolesti".\nMerima Spahić je zbog toga što radi, počela da dobija pretnje tužbama i policijom.\n"Snimila sam izjavu sina jedne žene iz Sarajeva koja je 12 dana molila lekara porodične medicine, epidemiološku službu i sve druge instance, tražeći da je neko pregleda jer je imala sve simptome na korona virus, a i tek je doputovala iz Turske", navela je ona.\n"Nakon lutanja, traženja prave adrese, traženja 'veza', žena je nakon 12 dana u teškom stanju primljena u KCUS. Kada je testirana, test je pokazao da je pozitivna na Covid 19", navela je Spahić iz sadržine svog priloga.\nAli doktokrka porodične medicine te žene, čije ime nije navedeno u tom prilogu koji je objavila Merima Spahić, sama se prepoznala i putem advokata najavila tužbu.\n"Žalosno je što se lekari sada bave nevažnim stvarima u trenutku kada pacijentima najviše treba zdatvstvena usluga", ukazala je Spahić.\n"Mislim da to najviše govori o bolesnom zdravstvu u BiH", rekla je ona i dodala da će jednom zbog propusta u zdravstvenom sistemu neko i krivično odgovarati, "ali samo ukoliko gradjani budu solidarni i ujedinjeni, a ovo je pravo vreme za to".


ПОМЕН ЈУНАЦИМА РОГОСИЈЕ | Јадовно 1941. – КУЛТУРА СЈЕЋАЊА\nPOMEN JUNACIMA ROGOSIJE\nDatum objave: petak, 26 septembra, 2014\nVLASENICA, 26. SEPTEMBRA /SRNA/- Parastosom za poginule borce, te polaganjem cvijeća i paljenjem svijeća, danas je na uzvišenju Rogosija kod Vlasenice obilježeno 22 godine od pogibije 29 boraca Vlaseničke brigade Vojske Republike Srpske, koje su 26. septembra 1992. godine na svirep način ubili pripadnici muslimanskih vojnih formacija.\nCvijeće na spomen obilježje, podignuto na mjestu pogibije prije 10 godina, položili su delegacija republičke Boračke organizacije /BO/ predvođena predsjednikom Milomirom Savčićem, delegacija Ministarstva rada i boračko-invalidske zaštite Republike Srpske, predstavnici lokalnih boračkih organizacija i udruženja, opštinskih vlasti, te članovi porodica palih boraca i saborci.\nSavčić je novinarima rekao da su borci VRS dali svoje živote, braneći svoje ognjište, zemlju i narod.\n“Nisu napadali nikoga, nisu ugrožavali ničiju slobodu i nije tačna teza koja se u dijelu javnosti BiH provlači kada se govori o karakteru rata u BiH da je to bila agresija na BiH”, rekao je Savčić.\nPredsjednik vlaseničke BO Spomenko Stojišić rekao je da žrtve koje su pale za stvaranje Republike Srpske treba da inspirišu generacije koje dolaze i dodao da je zato ovdje svake godine sve više mladih ljudi.\n“Naša je obaveza da im predočimo šta se dešavalo na Rogosiji tih ratnih godina i za šta su ovi ljudi dali svoje živote”, rekao je Stojišić.\nVlaseničanin Pajsije Petrović, koji se borio rame uz rame sa poginulim borcima na uzvišenju Rogosija, kaže da način na koji su oni ubijani – paljenjem, odsijecanjem glave, ruku ili nogu, pokazuje svo divljaštvo neprijatelja.\nMemorijalnom skupu na Rogosiji prisustvovali su i članovi Planinarskog društva “Acer” iz Vlasenice i vlaseničkog biciklističkog kluba “KPL”, koji su ovim povodom danas organizovali planinarski i biciklistički pohod na Rogosiju.\nPrigodan muzičko-poetski recital izveli su članovi vlaseničke “Prosvjete” i učenici Srednjoškolskog centra “Milorad Vlačić”.


Trening ”Upravljanje inicijativama socijalne inkulzije” | Mreža ''NaUm''\nTrening ”Upravljanje inicijativama socijalne inkulzije”\n13. i 14. novembra 2017. godine, u Kući ljudskih prava u Beogradu, održan je trening na temu: ‘‘Upravljanje inicijativama socijalne inkluzije”.\nCilj treninga bio je unapređivanje znanja i veština nevladinih organizacija za uspostavljanje programa socijalne inkluzije osoba sa invaliditetom i osoba sa problemima mentalnog zdravlja.\nTokom treninga, učesnici su imali priliku da steknu znanje o dobro uspostavljenim međunarodnim modelima socijalne inkulzije i da nauče da prepoznaju i upravljaju socijalnim i organizacijskim preprekama za inkluziju ranjivih kategorija.\nNa treningu je učestvovalo 12 predstavnika iz 8 nevladinih organizacija, koje deluju na području zaštite prava i poboljšanja položaja osoba sa invaliditetom i osoba sa problemima mentalnog zdravlja u Srbiji.\nMrežu ”NaUm” je na treningu predstavljala saradnica iz Udruženja ”Herc” iz Beograda.\nTreneri Filippo Rapisarda i Martine Vallarino iz organizacije ”Psicologi per i Popoli nel Mondo” iz Italije, predstavili su različite modele socijalne uključenosti, kao i načine dizajniranja inkluzivnih usluga i programa. Pored toga, podelili su i svoje iskustvo o vrstama i načinima upravljanja inicijativama socijalne inkluzije u Italiji.\nTokom treninga, učesnici su imali priliku da predstave jedan projekat/inicijativu socijalne uključenosti osoba sa invaliditetom i/ili osoba sa problemima mentalnog zdravlja. Na osnovu primera, potom su rađeni predlozi i strategije za dalje upravljanje i unapređenje ovih projekata i inicijativa.\nTrening je realizovan kao aktivnost u okviru projekta ”SOCIETIES”, koji implementira Caritas Srbije. Projekat ”SOCIETIES” ima za cilj da pomogne organizacijama civilnog društva u osnaživanju tehničkih veština i da doprinese socijalnom uključivanju osoba sa invaliditetom i problemima mentalnog zdravlja, kroz primenu EU standarda u jugoistočnoj Europi. Projekat se sprovodi u 5 zemalja jugoistočne Europe, uz podršku stručnjaka iz Italije i Bugarske.


Odbijena studentska viza za Australiju | Budi Kengur\nApliciranje za vizu i odobrenje studentske vize predstavlja najbitniji i finalni korak u proceduri za odlazak na studije u Australiju.\nImigraciona služba Australije u toku procesiranja aplikacije za studentsku vizu, proverava niz kriterijuma koje je potrebno ispuniti kako bi aplikacija bila uspešna i viza odobrena.\nImajte u vidu da u slučaju da ne ispunjavate neki od kriterijuma za ovu vizu, vaša aplikacija može veoma lako da bude odbijena.\nNajčešći razlozi za odbijanje studentske vize\nRazlozi za odbijanje aplikacije za studentsku vizu mogu da budu različiti, a u nastavku vam predstavljamo neke od njih:\nGTE (Genuine Temporary Entrant) – Ovo je možda najčešći razlog za odbijanje aplikacija za studentsku vizu. Jedan od bitnih kriterijuma koji student treba da ispuni, jeste da dokaže da planira da privremeno boravi u Australiji i da je njegov osnov odlaska u Australiju studiranje. Ukoliko student ne dokaže motiv i potrebu studiranja u Australiji, aplikacija može biti odbijena.\nFinansijska sposobnost – Svaki student treba da dokaže da može da pokrije finansijske troškove studiranja i boravka u Australiji. Ukoliko ne prikažete ili nemate dovoljno finansijskih sredstva, kako biste ispunili ovaj kriterijum može da dodje do odbijanja aplikacije za studentsku vizu.\nNe dostavljanje tražene dokumentacije – Sa aplikacijom za studentskom vizom, potrebno je da student dostavi obaveznu prateću dokumentaciju, koja može da se razlikuje od studenta do studenta, ali se uglavnom odnosi na lična dokumenta, dokumenta u vezi stečenog obrazovanja, test engleskog jezika, dokaz o finansijskoj sposobnosti, dokaz o razlozima i potrebom za studiranjem u Australiji itd. U toku procesiranja aplikacije za studentsku vizu, oficir iz imigracione službe može da zatraži dodatnu dokumentaciju, pa u slučaju da niste dostavili sva potrebna dokumenta sa aplikacijom ili dodatna dokumenta na zahtev oficira, ili niste to uradili na vreme u skladu sa zadatim rokovima, aplikacija za vizu može da bude odbijena.\nDavanje lažnih informacija i dokumenata – Dok se aplikacija za vizu procesira, zaduženi oficir obraća veliku pažnju na informacije koje ste uneli u aplikaciju, kao i na dokumenta koja ste dostavili. Sve informacije i dokumenta mogu da se provere, pa u slučaju davanja lažnih i neverodostojnih informacija, aplikacija ne samo da može da bude odbijena, već možete da dobijete zabranu da opet aplicirate za vizu odredjeni vremenski period.\nMogućnosti u slučaju da ste odbijeni za vizu\nU slučaju da je aplikacija odbijena za vizu, možete da razmotrite da ponovo aplicirate za studentsku vizu. Ne postoji ograničenje u kom periodu možete ponovo da aplicirate za vizu, medjutim veoma je bitno da dostavite potrebne dokaze zbog kojih je prva aplikacija za vizu odbijena.\nUkoliko aplicirate za novu vizu sa identičnim dokumentima, koje ste naveli u prvobitnoj aplikaciji, šanse da druga aplikacija za vizu bude odobrena su minimalne. Međutim ukoliko dostavite nove dokaze i dokumenta koja su nedostajala u prethodnoj aplikaciji, postoje veće šanse da vaša nova aplikacija za vizu bude odobrena.\nPrethodne odbijenice za vizu i negativna migraciona istorija, generalno mogu negativno da utiču na svaku sledeću aplikaciju, pa to uvek treba imati na umu prilikom pripreme aplikacije i konačne odluke da aplicirate. Pored toga svakako, potrebno je opet sagledati celokupnu situaciju i dobro proveriti informacije, navedene u aplikaciji.\nStručna pomoć i savetovanje\nUkoliko ste odbijeni za studentsku vizu, a potrebna Vam je stručna pomoć u pripremanju nove aplikacije, možete kontaktirati agenta Elenu Simić, koja ima dugogodišnje iskustvo u pripremanju aplikacija za studentsku vizu i visoki procenat odobrenih studentskih viza.\nSavetovanje možete zakazati u kancelariji agencije Future Option u Beogradu ili putem Vibera/Skype-a, a prethodno je potrebno da popunite online upitnik procene profila kako bi se što bolje upoznali sa vašom situacijom i planovima pre sastanka.